
	讘讬谉 注讜诪讚 讘讬谉 讬讜砖讘. 讜讗''转 讜诪讛讬讻讗 住''讚 诇驻住讜诇 讬讜砖讘 讜讬''诇 诪砖讜诐 讚讗诪专 诇拽诪谉 (讚祝 拽讚.) 讚讛讜讬讗 讻讙诪专 讚讬谉 讜讗诪专讬谞谉 讘驻专拽 砖讘讜注转 讛注讚讜转 (砖讘讜注讜转 讚祝 诇: 讜砖诐) 讘砖注转 讙诪专 讚讬谉 讚''讛 讚讬讬谞讬诐 讘讬砖讬讘讛 讜讘注诇讬 讚讬谞讬谉 讘注诪讬讚讛 讜诪讛讗讬 讟注诪讗 讘注讬谞谉 诇拽诪谉 (讚祝 拽讜.) 注诪讬讚讛 诇讻转讞诇讛 讚讗''诇 专讘讬 讞讬讬讗 讘转讬 注诪讜讚讬 诇诇''讗 砖驻讬' 讘拽讜谞讟' 讜注讜讚 讚讻转讬讘 讜注诪讚 讜讗诪专 讜诪讬讛讜 注讬讻讜讘讗 诇讬讻讗 诪讚诇讗 讻转讬讘 讜讬注诪讜讚 讜讬讗诪专 讗讘诇 讜注诪讚 讜讗诪专 讗讬谞讜 讗诇讗 住讬驻讜专 讚讘专讬诐 讘注诇诪讗 讜讛讻讬 谞诪讬 诪驻专砖 讘诪住讻转 诪讜注讚 拽讟谉 (讚祝 讻讗. 讜砖诐) 讙讘讬 诪谞讬谉 诇拽专讬注讛 诪注讜诪讚 讗讘诇 讜注诪讚讜 砖谞讬 讛讗谞砖讬诐 讗注''讙 讚诇讗 讻转讬讘 讜讬注诪讚讜 讛讬讬谞讜 诇驻讬 砖讗讬谉 讻转讬讘 砖诐 诪注砖讛 讗讞专 讻讱 讗讘诇 讛讻讗 讗讞专 讜注诪讚 讻转讬讘 讛诪注砖讛 讜讗讬谉 讻讗谉 讗诇讗 住讬驻讜专 讚讘专讬诐 讘注诇诪讗 讻诪讜 . 注诪讚讜 讜拽讚砖讜 讜注诪讚讛 讜谞砖讗转 讜讛讗 讚讚专砖讬谞谉 讘住驻专讬 讜注诪讚 讗讬谉 讚讘专讬诐 讛诇诇讜 讗诇讗 讘注诪讬讚讛 讗讜诪专 专讘讬谞讜 讬讛讜讚讛 讚砖诪讗 诇讻转讞诇讛 讘注讬 讛讻讬 讻讚驻专讬砖讬转: 讜讛讞讜诇爪转 诪谉 讛住讜诪讗 讞诇讬爪转讛 讻砖专讛. 讜讗''转 诪讛讬讻讗 住''讚 诇诪注讜讟讬 住讜诪讗 讜讬''诇 诪讚讻转讬讘 诇注讬谞讬 讛讝拽谞讬诐 讜讛''讗 讚讛''讛 诇驻谞讬 讬讘诐 讗''谞 诪砖讜诐 讚讻转讬讘 讜讬专拽讛 讘驻谞讬讜 讚讛讜讬 讻诪讜 诇注讬谞讬讜 拽诪''诇 讚诇讗: 讛拽讬讟注 诪谞讬 专讘讬 诪讗讬专 讛讬讗. 讚讞砖讬讘 诪谞注诇 诪诪讛 砖讗讬谉 专讙讬诇讬诐 诇注砖讜转: 讘讗谞驻讬诇讬讗 砖诇 讘讙讚 讗转讗谉 诇专讘谞谉. 讚诇讗 讞砖讬讘 诪谞注诇 诪讘讙讚 讻讬讜谉 讚讗讬谉 专讙讬诇讜转 诇注砖讜转 讻谉 讜讛''讛 讗谞驻讬诇讬讗 讛拽砖讛 专''转 讚讛讻讗 诪砖诪注 讚专' 讬讜住讬 诇讗 讞砖讬讘 拽讘 讛拽讬讟注 诪谞注诇 诪讚诪讜拽讬 讘专讬讬转讗 讚诪讻砖专讗 诇讬讛 诇讞诇讬爪讛 讻专' 诪讗讬专 讚讜拽讗 讜讻谉 诪砖诪注 讘驻专拽 讘诪讛 讗砖讛 (砖讘转 讚祝 住讛: 讜砖诐) 讜讗讬诇讜 讘驻专拽 讘转专讗 讚讬讜诪讗 (讚祝 注讞: 讜砖诐) 讗诪专讬谞谉 讚拽讘 讛拽讬讟注 讘讬谉 诇专' 诪讗讬专 讘讬谉 诇专讘讬 讬讜住讬 诪谞注诇 讛讜讗 讜讟注诐 讚专' 讬讜住讬 讙讘讬 砖讘转 讚诇诪讗 诪讬驻住拽 讜讗转讬 诇讗讬转讜讬讬 讚' 讗诪讜转 讘专讛''专 讜注讜讚 拽砖讬讗 讚讛讻讗 砖专讬谞谉 砖诇 砖注诐 诇讞诇讜抓 讜讘驻专拽 讘转专讗 讚讬讜诪讗 (砖诐) 讗诪专讬谞谉 讗谞讬 专讗讬转讬 讗转 专讘讬 讬讛讜砖注 讘谉 诇讜讬 砖讬爪讗 讘住谞讚诇 砖诇 砖注诐 讘讬讛''讻 讜讘砖诪注转讬谉 诪讚诪讬 讬讛''讻 诇讞诇讬爪讛: 诪讗谉 讚诪住讙讬 注诇 诇讬讞转讗 讚讻专注讬讛 诇讗 讞诇讬抓. 驻讬' 讘拽讜谞讟' 砖讗讬谉 讝讛 拽专讜讬 专讙诇 讻讬讜谉 砖讛讜驻讻讜 讻诇 砖讜拽 讚讬讚讬讛 谞诪讬 诇讗 诪讬拽专讬 诪注诇 专讙诇讜 讗讘诇 讛讬讻讗 砖谞拽讟注讛 专讙诇讜 砖讜拽讜 讛讬讬谞讜 诪注诇 专讙诇讜 讚讻讬讜谉 讚拽讜讚诐 拽讟讬注讛 讛讬讛 砖讜拽讜 诪注诇 专讙诇讜 讗讞专 拽讟讬注讛 谞诪讬 拽专讬谞讗 诪注诇 专讙诇讜 讜讘注谞讬谉 讝讛 驻讬' 讙讗讜谉 讗讞讚 讜专''讞 驻讬' 讟注诪讗 讚诇讗 讞诇讬抓 诪讗谉 讚诪住讙讬 注诇 诇讬讞转讗 讚讻专注讬讛 讚诇讗 诪爪讬 砖驻讬专 诇诪讚讞住讬讛 诇讻讜诇讬 讻专注讬讛 讗讗专注讗 诇驻讬 讝讛 谞诪讬 讗转讬 砖驻讬专 讛讗 讚讙专讬注 诪拽讬讟注 讚拽讬讟注 讚讞讬住 砖驻讬专 讻讜诇讬讛 砖讜拽讬讛 讗讗专注讗 诪转讜讱 驻讬专讜砖诐 诪砖诪注 讚驻砖讬讟讗 诇讛讜 讚拽讬讟注 讞讜诇抓 讗讘诇 讗讬谉 谞专讗讛 诇专''讬 讚讛讗 讘讬专讜砖诇诪讬 诪驻专砖 讛讗 讚拽转谞讬 讘诪转谞讬' 诪谉 讛讗专讻讜讘讛 讜诇诪讟讛 讞诇讬爪转讛 讻砖专讛 讛讬讬谞讜 讘拽讜砖专 专爪讜注讜转 讛住谞讚诇 诪讗专讻讜讘讛 讜诇诪讟讛 讗讘诇 讘拽讬讟注 诇讗 讗讬讬专讬 诪讬讚讬 讜讛讗 讚拽转谞讬 讘讘专讬讬转讗 拽讘 讛拽讬讟注 讗讬讻讗 诇驻专讜砖讬 谞诪讬 讚讬讛讬讘 诇讗讞专 讜讞诇讬抓 讻讚讗诪专 讗住诪讬讻讜转 专讙诇讬诐 讜讛''诪 诇诪讬诪专 讜诇讬讟注诪讬讱 拽讘 讛拽讬讟注 诪讬 讞诇讬抓 讗诇讗 讚讬讛讬讘 诇讗讞专 讜讻谉 讚专讱 讘讻诪讛 诪拽讜诪讜转 讚讬讻讜诇 诇讜诪专 讜诇讬讟注诪讬讱 讜讗讬谉 讗讜诪专 讜注讜讚 诪注讬拽专讗 讚住讘专 讚讘专讙诇 讛驻讜讻讛 砖讬讬讻讗 讞诇讬爪讛 讛''讛 讚拽讬讟注 谞诪讬 讞诇讬抓 讗讘诇 诇驻讬 讛诪住拽谞讗 诇讗 讜讛讗 讚驻专讬讱 专讙诇讬诐 驻专讟 诇讘注诇讬 拽讘讬谉 讛讻讬 驻专讬讱 讻讬讜谉 讚砖讜拽 诇讗 诪讬拽专讬 专讙诇 讗''讻 诇诪讟讛 诪讛讗专讻讜讘讛 讗诪讗讬 讻砖专讛 讛讗 诇讗 讛讜讬讗 拽砖讬专讛 讘诪拽讜诐 专讙诇 讜专讘讬谞讜 谞住讬诐 谞诪讬 驻讬专砖 讘诪讙诇转 住转专讬诐 讚拽讬讟注 诇讗 讞诇讬抓 诪讻''砖 讚专讙诇讜 讛驻讜讻讛 讜诪谉 讛讗专讻讜讘讛 讜诇诪讟讛 讚诪讻砖讬专 讘诪转谞讬' 诇讗讜 讘讗讬驻住拽讗 诇讻专注讬讛 讗诇讗 讘拽砖讬专转 专爪讜注讜转 讗讬讬专讬 讻讚讗诪专 讘讬专讜砖诇诪讬: 驻专讟 诇讘注诇讬 拽讘讬谉. 讜讗祝 注诇 驻讬 讚注讬拽专 讚专砖讗 谞驻拽讗 诇谉 诪驻注诪讬诐 讘驻专拽 拽诪讗 讚讞讙讬讙讛 (讚祝 讙. 讜砖诐) 诪讻诇 诪拽讜诐 驻专讬讱 砖驻讬专 诪讚讗住诪讻讬讛 转谞讗 讗专讙诇讬诐: 讜讛讗 拽讗 诪转讛谞讬讗 诪注讘讬专讛. 诇讬讻讗 诇诪讬诪专 讚驻专讬讱 讗诪讗讬 诇讗 诪住专讛 注爪诪讛 砖讛专讬 拽专拽注 注讜诇诐 讛讬讗 讻讚讗诪专 讙讘讬 讗住转专 讜注讜讚 讻讬 讛讜讗 诇讗 讛讬讛 诪讗谞住讛 讜讗讚专讘讛 讛讬讗 砖讚诇转讜 讘讚讘专讬诐 诇讛讻专讬注讜 诇讛讘讬讗讜 注诇讬讛 讻讚讬 诇讛转讬砖 讻讞讜 诇讛爪讬诇 讬砖专讗诇 讗诇讗 驻专讬讱 讗诪讗讬 诪砖讘讞讛 讛讻转讜讘 讻诇 讻讱 讚讻转讬讘 转讘讜专讱 诪谞砖讬诐 讜讙讜' 讜讗诪专讬谞谉 讘谞讝讬专 (讚祝 讻讙: 讜砖诐) 讜讘讛讜专讬讜转 (讚祝 讬:) 讙讚讜诇讛 注讘讬专讛 诇砖诪讛 诪诪爪讜讛 砖诇讗 诇砖诪讛 驻讬专讜砖 诪讗诪讛讜转 诇驻讬 砖讛讬讜 谞讛谞讜转 诪谉 讛讘讬讗讛 讜讬注诇 诇讗 讛讬转讛 谞讛谞讬转 诪谉 讛讘讬讗讛 讜诪砖谞讬 讚讜讚讗讬 诇讗 讛讬转讛 谞讛谞讬转 诪砖讜诐 讚讟讜讘转谉 砖诇 专砖注讬诐 讻讜' 讜讗讛讛讬讗 诪讬诇转讗 拽讬讬诪讗 讛讱 驻讬专讻讗 讘谞讝讬专 (讚祝 讻讙:) 讜讘讛讜专讬讜转 (讚祝 讬:):





专诪讘"谉

讜讛讗 讚讗诪专 专讘讗 诪讚专讬砖讗 专' 诪讗讬专 住讬驻讗 谞诪讬 专' 诪讗讬专. 诇讗讜 诇讗驻讜拽讬 诪讚专' 讬讜住讬 讚诇专' 讬讜住讬 砖诇 注抓 谞诪讬 诪谞注诇 讛讜讗 讻讚讗诪专 专讘讗 讘诪住讻转 讬讜诪讗 讘驻专拽 讘转专讗 (讚祝 注"讞) 讗诇讗 诇讗驻讜拽讬 诪讛讗 讚转谞谉 住谞讚诇 砖诇 住讬讗专讬谉 讟诪讗 诪讚专住 讜讗砖讛 讞讜诇爪转 讘讜 讚讘专讬 专' 注拽讬讘讗 讜诇讗 讛讜讚讜 讜讗诪专 专讘讗 讙讜驻讬' 讘驻专拽 讘诪讛 讗砖讛 (砖讘转 讚祝 住"讛) 诇讗 讛讜讚讛 诇讜 专' 讬讜讞谞谉 讘谉 谞讜专讬 讗讘诇 专' 讬讜住讬 讛讜讚讛 诇讜 讜讻讘专 驻专砖转讬' 砖诐 讘诪住讻转 砖讘转 讘讗专讜讻讛.





专砖讘"讗

讗诪专 诇讬讛 专讘 讗砖讬 讜讛转谞讬讗 讘讬谉 讬讜砖讘 讘讬谉 注讜诪讚 讘讬谉 诪讜讟讛. 诪讛讻讬 诪砖诪注 讚讞诇讬爪讛 讗驻讬诇讜 诪讬讜砖讘 讜讗驻讬诇讜 诇讻转讞诇讛, 讚讗讬 诇讗 转讬诪讗 讛讻讬 诪讗讬 拽讗 诪拽砖讛 诇讬讛 专讘 讗砖讬 诇讗诪讬诪专, 讚讛讗 讗诪讬诪专 爪专讬讱 拽讗诪专 讚讛讬讬谞讜 诇讻转讞诇讛 讗讘诇 讘讚讬注讘讚 讜讚讗讬 讗祝 注诇 讙讘 讚诇讗 讚讞讬住 诇讬讛 讞诇讬爪转讛 讻砖专讛. 讜讬讜砖讘 谞诪讬 讛讬讬谞讜 讘讚讬注讘讚 讛讗 诇讻转讞诇讛 注讜诪讚 讘注讬谞谉, 讜讗诐 讻谉 诪讗讬 拽讜砖讬讗. 讗诇讗 注诇 讻专讞讬谉 诪砖诪注 讚讬讜砖讘 讗驻讬诇讜 诇讻转讞诇讛. 讜讗祝 注诇 讙讘 讚拽转谞讬 讘讘专讬讬转讗 讞诇讬爪转讛 讻砖专讛, 诇讗讜 讘讚讬注讘讚 拽讗诪专 讗诇讗 诪砖讜诐 讚拽转谞讬 住讬驻讗 讞诇讬爪转讛 驻住讜诇讛 转谞讗 专讬砖讗 讞诇讬爪转讛 讻砖专讛 讜讛讜讗 讛讚讬谉 诇讻转讞诇讛. 讜转讚注 诇讱 讚讛讗 注讜诪讚 诇讻转讞诇讛 讛讜讗, 讜拽转谞讬 讘讬谉 注讜诪讚 讞诇讬爪转讛 讻砖专讛. 讜讗讬讻讗 诇诪讬讚拽 谞诪讬 诪讛讗 讚讙专住讬谞谉 讘驻专拽 讗诇讜 诪讙诇讞讬谉 讘诪讜注讚 (诪讜注讚 拽讟谉 讻, 讘 讻讗, 讗) 讗讚讻专 讚诪讬讜砖讘 拽专注 讜拽诐 讜拽专注 诪注讜诪讚, 讗诪专 诇讬讛 拽专讬注讛 讚诪注讜诪讚 诪谞讗 诇谉 讗诇讬诪讗 诪讚讻转讬讘 讜讬拽诐 讗讬讜讘 讜讬拽专注, 讗诇讗 诪注转讛 讜注诪讚 讜讗诪专 [诇讗 讞驻爪转讬 诇拽讞转讛] 讛讻讬 谞诪讬 讜讛转谞讬讗 讘讬谉 注讜诪讚 讘讬谉 讬讜砖讘 讘讬谉 诪讜讟讛 讞诇讬爪转讛 讻砖专讛, 讜诪讛讚专讬谞谉 讛转诐 诪讬 讻转讬讘 讜讬注诪讚 讜讬讗诪专 讜注诪讚 讻转讬讘. 讗诇讗 砖讬砖 诇讚讞讜转 讘讝讜, 讚讛转诐 讘讚讬注讘讚 拽讗诪专 讜诪讚拽专注 诪讬讜砖讘 讜讛讚专 拽诐 讜拽专注 诪注讜诪讚, 诇讜诪专 讚讗驻讬诇讜 讘讚讬注讘讚 诇讗 诪讛谞讬, 讗拽砖讬 诇讬讛 诪讞诇讬爪讛 讚讘讚讬注讘讚 诪讬讛讗 讞诇讬爪转讛 讻砖专讛, 讜讗讛讚专 诇讬讛 讚讻讬讜谉 讚诇讗 讻转讬讘 讜讬注诪讚 讜讬讗诪专 诇讗 诪砖诪注 注讬讻讜讘讗 讗诇讗 诇讻转讞诇讛. 讗讘诇 诪讛讗 讚讗拽砖讬 诇讬讛 专讘 讗砖讬 讗讬讻讗 诇诪讬讚拽 讜讚讗讬 讚讗驻讬诇讜 诇讻转讞诇讛 谞诪讬 讞讜诇爪转 讘讬谉 注讜诪讚 讘讬谉 讬讜砖讘 讻讚讗诪专谉.
讜讛讗 讚转谞讬讗 讘住驻专讬 (讻讬 转爪讗 驻讬' 专爪) 讜注诪讚 讜讗诪专 诪诇诪讚 砖讗讬谉 讗讜诪专 讚讘专讬讜 讗诇讗 讘注诪讬讚讛, 诪砖诪注 讚驻诇讬讙讗 讗讘专讬讬转讗 讚讘讬谉 注讜诪讚 讘讬谉 讬讜砖讘. 讜转谞讗讬 谞讬谞讛讜 讚转谞讗 讚住驻专讬 讚专讬砖 讜注诪讚 讜讗诪专, 讜转谞讗 讚讘讬谉 注讜诪讚 讘讬谉 讬讜砖讘 诇讗 讚专讬砖 诇讬讛, 诪讚诇讗 讻转讬讘 讜讬注诪讚 讜讬讗诪专. 讜讗谞谉 讗讘专讬讬转讗 讚砖谞讜讬讛 讘讙诪专讬谉 住诪讻讬谞谉 讚诪砖诪注 讚讗讬讛讬 谞砖谞讬转 讘讘讬转 讛诪讚专砖. 讜注讜讚 诪讚诪讜转讘讬谞谉 诪讬谞讛 讗诇诪讗 讛诇讻转讗 讛讬讗. 讗讘诇 讛讙讗讜谞讬诐 讝"诇 (讛讜讘讗 讘专诪讘"谉 诇讛诇谉 (讬讘诪讜转 拽讜, 讘) 讚"讛 拽讜专讗讛) 谞专讗讛 砖住诪讻讜 注诇 讗讜转讛 讘专讬讬转讗 砖讘住驻专讬 讜讻转讘讜 讚讚讘专讬诐 讗诇讜 讗讬谉 讗讜诪专讬谉 讗讜转谉 讗诇讗 讘注诪讬讚讛. 讜讻谉 讘讛诇讻讜转 讛' 专讘讬谞讜 讗诇驻住讬 讝"诇 讘住讚讜专 讛讞诇讬爪讛 (诇讛诇谉 讘住讜祝 讛驻专拽 讘住讜祝 讙讟 讞诇讬爪讛) 讜讗讬谞讬 讬讜讚注 诪驻谞讬 诪讛 住诪讻讜 注诇 讗讜转讛 讘专讬讬转讗 讜诇讗 注诇 讘专讬讬转讗 讝讜 砖讛讬讗 讛注讬拽专 讻诪"砖. 讜砖诪讗 讞砖砖讜 诇讛 诇讛讞诪讬专. 讜讛转讬诪讗 讛讙讚讜诇 砖讛爪专讬讻讜 讗驻讬诇讜 讛讗砖讛 讘注诪讬讚讛, 讜讗驻讬诇讜 诇讗讜转讛 讘专讬讬转讗 砖讘住驻专讬 诇讗 诪砖诪注 讗诇讗 讘讗讬砖 讘诇讘讚, 讜讻讚转谞讬讗 诪诇诪讚 砖讗讬谉 讗讜诪专 讚讘专讬讜 讗诇讗 讘注诪讬讚讛 . 讜讻讬 讻转讬讘 讘讚讬讚讬讛 讻转讬讘 讜注诪讚 讜讗诪专, 讜诇讗 讻转讬讘 讜注诪讚讛 讜讗诪专讛, 讗诇讗 砖诪注 诪讬谞讛 讘讚讬讚讬讛 讘诇讞讜讚 拽驻讬讚 拽专讗. (讜讻谉 讻转讘 讛专讬"祝 砖诐 专拽 注诇 讛讬讘诐 讜拽讜砖讬转 讛专砖讘"讗 讛讬讗 注诇 讛讙讗讜谞讬诐).
讜讛讗 讚讗诪专讬谞谉 诇拽诪谉 (讬讘诪讜转 拽讜, 讗) 讘讛讛讬讗 讚讗转讗讬 诇拽诪讬讛 讚专' 讞讬讬讗 讘专 讗讘讗 讜讗诪专 诇讛 讘转讬 注诪讜讚讬, 诇讗讜 讘砖注转 讞诇讬爪讛 讛讜讗讬 讗诇讗 拽讜讚诐 讞诇讬爪讛 砖讘讗讛 诇驻谞讬讜 诇讛转专注诐, 讗讜 诇讬讟讜诇 注爪讛 讻讬爪讚 转注砖讛 (讜讻诪讛 转砖诇诐 诇讬讘诐), [讘讻转"讬: 讜讘诪讛 转谞爪诇 诪谉 讛讬讘诐], 讚拽讗 讘注讬 诇诪讬讻诇讬讛 诇诪诪讜谞讛. 讜转讚注 诇讱 讚讛讗 讗诪专 诇讛 诇讗 讬讚注 诇讬讛, 讻诇讜诪专 诇讗 讬讚注 讘讛 讘诪讜诐 讝讛 砖讛讬讗 拽讟注转, 讜讗诪专 诇讛 诇讗 谞讬讞讗 诇讱 讘讬讛 讞诇讬抓, 讚讗诇诪讗 诇讗讜 讘讗驻讬 讬讘诐 讛讜讛, 讗诇讗 诪驻谞讬 砖讛讬讛 谞专讗讛 诇讜 砖讛讬转讛 拽讟注转, 讜诇讗 讛讬讛 讘专讬 诇讜 讗诐 讻诪讜 砖讛讬讛 住讘讜专 讗诐 诇讗. 讗诪专 诇讛 讘转讬 注诪讜讚讬. 讜讟注诪讗 讚诪诇转讗 讚注诇 讬讚讬 讻讱 讛讻讬专 砖讛讬讘诐 讛讝讛 讗讬谞讜 讛讙讜谉 砖诇讗 讛讬讛 诪转讻讜讬谉 诇诪爪讜讛 讗诇讗 诇砖诐 讚讘专 讗讞专 讜注诇 讻谉 住诪讱 讜讛讟注讛讜. 讚讗诇讜 讛讬讛 讛讙讜谉 诇讛 诇诪讛 讛讬讛 诪讟注讛 讗讜转讜, 讞诇讬诇讛 诇讛诐 诇讛讟注讜转 讜诇专诪讜转 讗诇讗 诇爪讜专讱 诪爪讜讛. 讜诇注讜诇诐 讞诇讬爪讛 讘讬谉 讬讜砖讘转 讘讬谉 注讜诪讚转 讘讬谉 诪讜讟讛, 讚诇讻讜诇讬 注诇诪讗 讘讚讬讚讛 诇讗 拽驻讬讚 拽专讗. 讜讻谉 讻转讘 讛专诪讘"诐 讝"诇 (讛诇讻讜转 讬讘讜诐 驻"讚 讛诇讻讛 讜-讝) 讜讛讬讗 讬讜砖讘转 讜驻讜砖讟转 讬讚讛 讘讘讬转 讚讬谉 讜诪转专转 专爪讜注讜转 讛住谞讚诇. 讗诇讗 砖讗讞专 讻讱 讻转讘, 讜讗讞专 讻讱 注讜诪讚转 讜专讜拽拽转 讘讗专抓 讻谞讙讚 驻谞讬讜 专讜拽 讛谞专讗讛 诇讚讬讬谞讬谉 砖诪爪讜转 讞诇讬爪讛 砖讬讛讬讜 砖谞讬讛诐 注讜诪讚讬谉 讘砖注转 专拽讬拽讛 讜讘砖注转 拽专讬讗讛. 讜谞专讗讛 诪讚讘专讬讜 讚讞诇讬爪讛 讘讬谉 讘注诪讬讚讛 讘讬谉 讘讬砖讬讘讛 讜讗驻讬诇讜 诇讻转讞诇讛 讜讻讚诪讜讻讞 讛讻讗 讻讚讻转讬讘谞讗 (诇注讬诇 讚"讛 讗诪专), 讗讘诇 拽专讬讗讛 诇讻转讞讬诇讛 诪注讜诪讚. 讜讟注诪讗 讚诪诇转讗 诪砖讜诐 讚诇讗 讻转讬讘 讜注诪讚讛 讜讞诇爪讛 谞注诇讜, 讗诇讗 讜注诪讚 讜讗诪专 砖转讛讗 拽专讬讗讛 诪注讜诪讚 讚讘拽专讬讗讛 讛拽驻讬讚 讛讻转讜讘. 讜讛诇讻讱 诇讗 砖谞讗 讗讬讛讜 诇讗 砖谞讗 讗讬讛讬 诇注讜诇诐 转讛讗 讛拽专讬讗讛 诪注讜诪讚.
讗诇讗 讚讗讻转讬 拽砖讛 诇讬 讚讛讗 诇讗 诪砖诪注 讛讻讬 讘讛讛讬讗 讚讗诇讜 诪讙诇讞讬谉 (诪讜注讚 拽讟谉 砖诐) 诪讚诪拽砖讬谞谉 讗诇讗 诪注转讛 讜注诪讚 讜讗诪专 讛"谞 讜讛转谞讬讗 讘讬谉 注讜诪讚 讘讬谉 讬讜砖讘, 讜诪讗讬 拽讜砖讬讗 讚讛讗 讜注诪讚 讜讗诪专 讘拽专讬讗讛 讛讜讗, 讗讘诇 讞诇讬爪讛 讚诇讗 讻转讬讘 讘讛 注诪讬讚讛 讘讬谉 讬讜砖讘 讘讬谉 诪讜讟讛, 讜讘专讬讬转讗 讚拽转谞讬 讘讬谉 讬讜砖讘 讘讬谉 诪讜讟讛 讘讞诇讬爪讛 转谞讬讗. 讜讗驻砖专 诇转专抓 诇驻讬 讚讘专讬讜 讚讛讗 讚拽转谞讬 讜讛讞讜诇爪转 诪谉 讛讙讚讜诇 讘讬谉 注讜诪讚 讘讬谉 讬讜砖讘 讻诇诇讗 讛讜讗 诇讻诇 注谞讬谉 讛讞诇讬爪讛 砖讛讜讗 拽专讬讗讛 讜讞诇讬爪讛 讜专拽讬拽讛, 讜诇讗 诇讞诇讬爪转 讛住谞讚诇 讘诇讘讚. 讜讛讬讬谞讜 讚讗拽砖讬谞谉 诪讬谞讛 讘驻专拽 讗诇讜 诪讙诇讞讬谉 讻讗诇讜 拽转谞讬 讘讘专讬讬转讗 讘讛讚讬讗 拽专讗 讘讬谉 注讜诪讚 讘讬谉 讬讜砖讘 讞诇讬爪转讛 讻砖专讛, 讚讘专讬讬转讗 讻诇诇讗 讛讬讗 诇讻诇 诪讬诇讬 讚讞诇讬爪讛. 讜诇讗 注讜讚 讗诇讗 讚注讬拽专 爪专讬讻讜转讗 讚讘专讬讬转讗 诪砖讜诐 拽专讬讗讛 讛讬讗, 讜诇讜诪专 讚讗祝 注诇 讙讘 讚讻转讬讘 讜注诪讚 讜讗诪专 讚诪砖诪注 讚拽专讬讗讛 诪注讜诪讚 讛谞讬 诪讬诇讬 诇讻转讞诇讛 讛讗 讗讬 注讘专 讜拽专讗 诪讬讜砖讘 讞诇讬爪转讛 讻砖专讛, 讜诪讬讛讜 讘专讬讬转讗 讘讚讬注讘讚 讛讬讗 讛讗 诇讻转讞诇讛 拽专讬讗讛 诪注讜诪讚 讘注讬谞谉. 讜讛讗 讚讗拽砖讬 诇讬讛 (讗讘讬讬) [爪"诇: 专讘 讗砖讬] 诇讗诪讬诪专 诪讛讗 讚诪砖诪注 讚讘专讬讬转讗 讗驻讬诇讜 诇讻转讞诇讛 拽转谞讬 讜讻讚讻转讘讬谞谉, 讛讬讬谞讜 讚讜拽讗 讘讞诇讬爪转 讛住谞讚诇 讜讛讻讬 拽讗诪专, 讜讛讗 拽转谞讬 讘讬谉 讬讜砖讘 讘讬谉 诪讜讟讛, 讜讗祝 注诇 讙讘 讚讘专讬讬转讗 讘讚讬注讘讚 讛讬讗, 讛讻讬 诪砖诪注 讘拽专讬讗讛 诪砖讜诐 讚讻转讬讘 讘讛 讜注诪讚 讜讗诪专, 讛讗 讘讞诇讬爪转 讛住谞讚诇 讗驻讬诇讜 诇讻转讞诇讛 诪砖讜诐 讚讘讚讬讚讛 诇讗 讻转讬讘 注诪讬讚讛. 讜讛讜讗 讛讚讬谉 讚讛讜讛 诇讬讛 诇讗拽砖讜讬讬 诪拽专讗 讙讜驻讬讛, 讚讛讗 诇讗 讻转讬讘 注诪讬讚讛 讗诇讗 讘拽专讬讗讛, 讛讗 讘讞诇讬爪讛 诇讗 砖谞讗 讛讻讬 讜诇讗 砖谞讗 讛讻讬, 讗诇讗 诪砖讜诐 讚讘专讬讬转讗 拽转谞讬 讘讛讚讬讗 讘讬谉 注讜诪讚 讘讬谉 讬讜砖讘 谞讬讞讗 诇讬讛 讟驻讬 诇讗拽砖讜讬讬 诪讘专讬讬转讗.
讜讬砖 诇谞讜 讻讬讜爪讗 讘讛 讘转诇诪讜讚 讘驻专拽 拽诪讗 讚拽讚讜砖讬谉 (讬讞, 讗) 讬砖 讘注讘专讬 砖讗讬谉 讘注讘专讬讛 砖讛注讘专讬 讬讜爪讗 讘砖谞讬诐 讜讘讬讜讘诇 讜讘诪讬转转 讗讚讜谉, 讜专诪讬谞讛讬 讬转讬专讛 注诇讬讜 讗诪讛 讛注讘专讬讛 砖拽讜谞讛 讗转 注爪诪讛 讘住讬诪谞讬谉, 讗祝 注诇 讙讘 讚讛讜讛 诪爪讬 诇讗拽砖讜讬讬 诪讙讜驻讬讛 讚拽专讗 讚讛讗 讘讛讚讬讗 讻转讬讘 (讚讘专讬诐 讟讜, 讬讘) 讻讬 讬诪讻专 诇讱 讗讞讬讱 讛注讘专讬 讗讜 讛注讘专讬讛 讜注讘讚讱 砖砖 砖谞讬诐. 讝讛讜 砖谞专讗讛 诇讬 诇讛注诪讬讚 讚讘专讬 讛专讘 讜讚讘专讬 讛讙讗讜谞讬诐. 讗诇讗 砖专讗讬转讬 诇拽爪转 讛诪讞讘专讬诐 (住驻专 讛转专讜诪讛 讛诇讻讜转 讞诇讬爪讛 住讬' 拽诇讙) 砖讛爪专讬讻讜 讘注诪讬讚讛 讗驻讬诇讜 讘讞诇讬爪转 讛住谞讚诇 讜诇讗 讬专讚转讬 诇住讜祝 讚注转诐 讜讗诐 转讗诪专 转讬驻讜拽 诇讬讛 诪砖讜诐 讚讘注讬谞谉 讜注诪讚讜 砖谞讬 讛讗谞砖讬诐 讜讘讬谉 砖转讛讗 讞诇讬爪讛 讻转讞诇转 讚讬谉 讘讬谉 砖转讛讗 讻讙诪"讚 讘注讬谞谉 讜注诪讚讜. 讜讻谉 谞专讗讛 诪讚讘专讬 专砖"讬 讝"诇 砖驻讬专砖 诇拽诪谉 (讬讘诪讜转 拽讜, 讗 讚"讛 诇讬砖谞讗 讗讞专讬谞讗) 讘转讬 注诪讜讚讬 注诇 专讙诇讱 讚讻转讬讘 讜注诪讚讜 讘' 讛讗谞砖讬诐 讘注诪讬讚讛. 讬砖 诇讜诪专 讞诇讬爪讛 诇讗讜 讻讚讬谉 讚诪讬讗 诇讛讗, 讚讛讗 讗驻讬诇讜 讘讛讚讬讜讟讜转 讛讜讗 讚讘专 转讜专讛, 诪讛 砖讗讬谉 讻谉 讘砖讗专 讚讬谞讬谉 讜讛讜讗 讛讚讬谉 诇注诪讬讚讛, 讜转讚注 诇讱 诪讚讗讬爪讟专讬讱 诇诪讻转讘 讜注诪讚 讜讗诪专, 讜讗讬 讻讚讬谉 讛讬讗 诇诪讛 诇讬 拽专讗 转讬驻讜拽 诇讬讛 诪砖讜诐 讚讻转讬讘 讜注诪讚讜 讜诪讬讛讜 讗讻转讬 拽砖讬讗 诇讬 诇讚讘专讬 讛专诪讘"诐 讝"诇 讚讻讬讜谉 讚诇讗 讘注讬 注诪讬讚讛 讘讞诇讬爪转 讛住谞讚诇, 讗诐 讻谉 讗祝 讘专拽讬拽讛 讻谉 讚讘专拽讬拽讛 谞诪讬 诇讗 讻转讬讘 注诪讬讚讛 讜爪"转. (讜注讬讬谉 专讬讟讘"讗 讻讗谉 讜诪"诪 砖诐).



讛讗 讚讗诪专 专讘讗 诪讚专讬砖讗 专' 诪讗讬专 住讬驻讗 谞诪讬 专' 诪讗讬专. 诇讗讜 诇讗驻讜拽讬 诪讚专' 讬讜住讬 讚诇专' 讬讜住讬 砖诇 注抓 谞诪讬 诪谞注诇 讛讜讗 讻讚讗诪专 专讘讗 讘诪住' 讬讜诪讗 讘驻专拽 讘转专讗 (注讞, 讘) 讚讻讜诇讬 注诇诪讗 诪谞注诇 讛讜讗 讻诇讜诪专 讘讬谉 专' 诪讗讬专 讘讬谉 专' 讬讜住讬, 讗诇讗 讛讻讗 诇讗驻讜拽讬 诪讚专' 讬讜讞谞谉 讘谉 谞讜专讬 拽讗诪专 讜讻讚讗讬转讗 讘驻专拽 讘诪讛 讗砖讛 讙讘讬 讛讗 讚转谞谉 住谞讚诇 砖诇 住讬讬讚讬谉 (砖讘转 住讛, 讘) 讟诪讗 诪讚专住 讜讗砖讛 讞讜诇爪转 讘讜 讚讘专讬 专' 注拽讬讘讗 讜诇讗 讛讜讚讜 诇讜 讜讗诪专 专讘 诇讗 讛讜讚讜 诇讜 专讘讬 讬讜讞谞谉 讘谉 谞讜专讬 讗讘诇 专' 讬讜住讬 讛讜讚讛 诇谉.



 诪转谞讬转讬谉. 诪谉 讛讗专讻讜讘讛 讜诇诪讟讛 讞诇讬爪转讛 讻砖专讛. 驻讬专讜砖 诪转谞讬转讬谉 讻诇诇讗 讛讜讗 讚讻诇 砖讛讜讗 诇诪讟讛 诪谉 讛讗专讻讜讘讛, 诪注诇 专讙诇讜 拽专讬谞讗 讘讬讛. 讜讛诇讻讱 讗诐 谞拽讟注讛 专讙诇讜 讞讜诇抓 讘砖讜拽讜 讻诇 砖讛讜讗 诪谉 讛讗专讻讜讘讛 讜诇诪讟讛 讜讛讬讬谞讜 讚讗拽砖讬讛 诇诪转谞讬转讬谉 诪专讙诇讬诐 驻专讟 诇讘注诇讬 拽讘讬谉, 诪讻诇 诪拽讜诐 诪转谞讬转讬谉 诪砖诪注 诇讛讜 讘谞拽讟注讛 专讙诇讜, 讜砖讗谞讬 讛讻讗 讚讻转讬讘 诪注诇 专讙诇讜, 诇讜诪专 讚讻诇 砖讛讜讗 诇诪讟讛 诪谉 讛讗专讻讜讘讛 讻砖专 诇讞诇讬爪讛, 讚诪谞注诇 讗诪专 专讞诪谞讗 讜讛讜讗 讚讚讞讬住 诪讗讬 讚讗讬砖转讬讬专 讗讗专注讗 讜讻讚讗诪专 讗诪讬诪专 (诇注讬诇 讘住诪讜讱). 讜诪转谞讬转讬谉 谞诪讬 讛讬讻讗 讚诇讗 谞拽讟注讛 专讙诇讜 讗诇讗 砖拽砖专 诪谞注诇 诇诪注诇讛 诪谉 讛讗专讻讜讘讛 讞诇讬爪转讛 驻住讜诇讛, 讚诪注诇 讗诪专 专讞诪谞讗 讜诇讗 诪注诇 讚诪注诇, 讗讘诇 诇诪讟讛 讻砖专讛. 讜讛讬讬谞讜 讚讙专住讬谞谉 讘讬专讜砖诇诪讬 (讛"讗) 讻讜诇讬 诪转谞讬转讗 讘拽讜砖专 诪谉 讛讗专讻讜讘讛 讜诇诪注诇讛 驻住讜诇讛, 讗讬谞讬 讜讛讗 讻转讬讘 讜专讞爪讜 诪诪谞讜 诪砖讛 讜讗讛专谉 讜讘谞讬讜 讗转 讬讚讬讛诐 讜讗转 专讙诇讬讛诐, 讜转谞讬讗 讘讬讚 注讚 诇驻专拽 讘专讙诇 注讚 住讜讘讱 讜讻讛 讗转 讗诪专 讛讻讬谉, 砖谞讬讗 讛讬讗 讚讻转讬讘 诪注诇 专讙诇讜 讗讬 讛讻讬 转讛讗 讻砖专讛 讗驻讬诇讜 诪讛讗专讻讜讘讛 讜诇诪注诇讛 诪注诇 专讙诇讜 讜诇讗 诪注诇 讚诪注诇.





专讬讟讘"讗

诪讚专讬砖讗 专"诪 住讬驻讗 谞诪讬 专"诪 拽"诇 讚诪砖诪注 讛讻讗 讚住讘专 专讘讗 讚专"诪 讛讜讗 讚讞砖讬讘 诪谞注诇 砖诇 注抓 诪谞注诇 讗讘诇 专' 讬讜住讬 讗讜住专 诪驻谞讬 砖讗讬谞讜 诪谞注诇 讜讗诇讜 讘诪' 讬讜诪讗 讜讘诪住讻转 砖讘转 讗转讬' 诇诪讬诪专 讚专"诪 讜专"讬 讘诪谞注诇 讜诇讗讜 诪谞注诇 驻诇讬讙讬 讜讗诪专 专讘讗 讚讻"注 诪谞注诇 讛讜讗 讜讘讙讝讬专讛 讚讬诇诪讗 诪砖转诇讬祝 讜讗转讬 诇讗转讜讬讬 讘专"讛 拽诪讬驻诇讙讬 讚专' 讬讜住讬 住讘专 讙讝专讬' 讜专"诪 住讘专 诇讗 讙讝专讬' 讜讚讬讬拽讬谞谉 谞诪讬 讚拽转谞讬 专' 讬讜住讬 讗讜住专 讜诇讗 拽转谞讬 专' 讬讜住讬 诪讞讬讬讘 转讜 拽"诇 讚讛转诐 讗诪专 专讘讗 讚诇讻"注 诪谞注诇 讛讜讗 讜讗诇讜 讗讬讛讜 讙讜驻讬讛 讛讜讛 谞驻讬拽 讘住谞讚诇 砖诇 讙诪讬 讻讚讗讬转' 讘驻' 讬"讛 讜诇讬讻讗 诇诪讬诪' 讚讛转诐 专讘讛 讙专住讬' 讚讛讗 讘转专 讗讘讬讬 诪讬讬转讬 诇讛 转诇诪讜讚' 讛转诐 讜讛谞讻讜谉 讚讛讗 讚讗诪专 讛转诐 讚讻"注 诪谞注诇 讛讜讗 讛讬讬谞讜 专"诪 讜专' 讬讜住讬 讗讘诇 讛讗 讗讬讻讗 专' 讬讜讞谞谉 讘谉 谞讜专讬 讚驻诇讬讙 讻讚讗讬' 讘驻' 讘诪讛 讗砖讛 讬讜爪讗讛 讜住讘讬专讗 诇谉 讻讜讜转讬讛 讜讻讚讗诪专讬' 讛转诐 讚专"注 诪转讬专 讘住谞讚诇 砖诇 住讬讬讚讬' 讜诇讗 讛讜讚讜 诇讜 专' 讬讜讞谞谉 讘谉 谞讜专' 讜专讘谞谉 讚讗诪专讬 讻砖诪注转讬讛 讛讬讬谞讜 专' 讬讜讞谞谉 讘谉 谞讜专讬 讚住讘讬专讗 诇谉 讻讜讜转讬讛 讜诪讗讬 讚转诇讬' 讘砖诪注转讬讛 注抓 讚砖诇 诪谞注诇 讛讜讗 讘讚专"诪 讜诇讗 讻讚专' 讬讜住讬 讗讬讻讗 诇诪讬诪专 砖讗讜住专 诪谉 讛转讜专讛 诪驻谞讬 砖讗讬谞讜 诪谞注诇 讜讗讬讬讚讬 讚拽转谞讬 专"诪 讬讜爪讗 讗讚诐 谞拽讟 专' 讬讜住讬 讗讜住专 讜诇讗 谞拽讟 诪讞讬讬讘 讜讝讛 讘专讜专 讜讘转讜住' 转讬专爪讜 讘注谞讬谉 讗讞专. 讜诇专"诪 讚砖专讬 诇讞诇讜抓 讘住谞讚诇 砖诇 注抓 讬"诇 讚讗讬讛讜 诇讗 讚专讬砖 讜讗谞注诇讱 转讞砖 讗"谞 讚讚专讬砖 诇讬讛 讜住讘专 讚谞注诇 谞注诇 专讬讘讛 讻诇 砖讛讜讗 讻注讬谉 诪谞注诇:



讗诪专 讗诪讬诪专 讛讗讬 诪讗谉 讚讞诇讬抓 爪专讬讱 诇诪讚讞住讬讛 诇专讙诇讬讛 讘讗专注讗 讗诪专 诇讬讛 专讘 讗砖讬 诇讗诪讬诪' 讜讛转谞讬' 讘讬谉 注讜诪讚 讘讬谉 讬讜砖讘 讘讬谉 诪讜讟讛 拽"诇 讚讛转诐 转谞讬讗 讞诇讬爪转讛 讻砖专讛 讘讚讬注讘讚 讜讗诪讬诪专 讗诪专 爪专讬讱 诇讻转讞诇讛 讜讬"诇 讚专讘 讗砖讬 拽讬诐 诇讬讛 讚讗诪讬诪专 爪专讬讱 诇注讻讘 拽讗诪专 讜讛讬讬谞讜 讚诇讗 砖谞讬 诇讬' 讗诪讬诪专 讛讻讬 讜讗讞专讬诐 驻讬专砖讜 讚讘专讬讬转讗 讗驻讬诇讜 诇讻转讞诇讛 拽讗 砖专讬 讜讚讜诪讬讗 讚注讜诪讚 拽转谞讬 讬讜砖讘 讜谞拽讟 讞诇讬爪转讛 讻砖专讛 讘讚讬注讘讚 诪砖讜诐 讚讘注讬 诇诪转谞讬 住讬驻讗 讞诇讬爪转讛 驻住讜诇讛 讘讚讬注讘讚 讜讗"转 讜讛讗 转谞讬讗 讘住驻专讬 讜注诪讚 讜讗诪专 诪诇诪讚 砖讗讬谉 讗讜诪专讬诐 讚讘专讬诐 讗诇讗 讘注诪讬讚讛 讜讬砖 诇讜诪专 讚讛讛讬讗 诇注谞讬谉 讛拽专讬讗讛 讘诇讘讚 讻讚讻转讬' 讜注诪讚 讜讗诪专 讜讻谉 讻转讘 讛专砖讘"讗 讝讻专讜谞讜 诇讘专讻讛 砖讛拽专讬讗讜转 讘注诪讬讚讛 讜讘讞诇讬爪讛 讬讜砖讘转 讜讞讜诇爪讜转 讜讻谉 讻转讘 砖讛专拽讬拽讛 诪注讜诪讚 讜讗驻砖专 讚讛转诐 讟注诪讗 诪砖讜诐 讚讘注讬 专讜拽 讛谞专' 诇讚讬讬谞讬' 讜砖转专讜拽 讻谞讙讚 驻谞讬讜 讜讻讚讗讬转讗 讘砖诇讛讬 驻专拽讬' 讜拽"诇 讚讛讗 讚讗诪专讬谞谉 讘驻专拽 讜讗诇讜 诪讙诇讞讬' 拽专讬注讛 诪注讜诪讚 诪谞"诇 讗诇讬诪讗 诪讚讻转讬讘 讜讬拽诐 讗讬讜讘 讜讬拽专注 讗诇讗 诪注转讛 讙讘讬 讞诇讬爪讛 讚讻转讬讘 讜注诪讚 讜讗诪专 讛"谞 讜讛转谞讬讗 讘讬谉 讬讜砖讘 讘讬谉 诪讜讟讛 讞诇讬爪转讛 讻砖专讛 讜讗诐 讗讬转讗 讚讛讗讬 讜注诪讚 诇讗 拽讗讬 讗诇讗 讗讗诪专 讘诇讞讜讚 诪讗讬 诪拽砖讬 诇讛 诪讞诇讬爪讛 讚诇讗 讻转讬讘 讘讛 讜注诪讚 讜讬砖 诇讜诪专 讚拽讬诐 诇讬讛 讚讛讗 讚拽转谞讬 讘专讬讬转讗 讘讬谉 注讜诪讚 讘讬谉 讬讜砖讘 注诇 讻诇 注谞讬讬谞讬 讞诇讬爪讛 拽讗诪专 讜砖诪注 诪讬谞讛 讚诪讚讗讜专讬转讗 诇讗 讘注讬 注诪讬讚讛 讚讗诐 讻谉 讗驻讬诇讜 讘讚讬注讘讚 谞诪讬 讗诇讗 诪讚专讘谞谉 讘注诇诪讗 讛讜讗 讜讗讬谉 讝讛 诪讞讜讜专 讜讛谞讻讜谉 讘讻诇 注谞讬讬谞讬 讞诇讬爪讛 讘注讬 诪注讜诪讚 诇讻转讞诇讛 讜诇讗讜 诪砖讜诐 讚讻转讬讘 讜注诪讚 讜讗诪专 讚讛讛讬讗 讚住驻专讬 讗住诪讻转讗 讘注诇诪讗 讛讜讗 讗诇讗 诪砖讜诐 讚讛讜讬 讻注谞讬谉 讚讬谉 讚讻转讬讘 讘讬讛 讜注诪讚讜 砖谞讬 讛讗谞砖讬诐 讜讻谉 驻讬专砖 专砖"讬 讝讻专讜谞讜 诇讘专讻讛 讘注讬 注诪讬讚' 诇讞诇讬爪讛 诪砖讜诐 讜注诪讚讜 砖谞讬 讗谞砖讬诐 讜讛讬讬谞讜 砖讗讬谞讜 诪注讻讘 讘讚讬注讘讚 讜驻专讻讬谞谉 诪讬谞讛 讘驻专拽 讜讗诇讜 诪讙诇讞讬谉 诪砖讜诐 讚讘注讬 讛转诐 拽专讬注讛 诪注讜诪讚 讜讗驻讬诇讜 讘讚讬注讘讚 讻讚讗诪专讬谞谉 讛转诐 讗讚讻专 讚拽专注 诪讬讜砖讘 讜拽专注 诪注讜诪讚 讜诪讛讚专讬谞谉 讚讛讻讗 讜注诪讚 讜讗诪' 讻诇讜' 砖讗讬谉 诇讜诪专 讚讘注讬 注诪讬讚讛 讗诇讗 诇讬砖谞讗 讚拽专讗 讛讜讗 讜讻谉 讻转讘 讛专讘 讘注诇 住驻专 讛诪爪讜转 讝"诇 讻诇 注诪讬讚讛 砖讗讬谉 讗讞专讬讛 砖讜诐 诪注砖讛 讗讬谞讛 讗诇讗 讻诇砖讜谉 讘谞讬 讗讚诐 砖讗讜' 注讜诪讚 讜注砖讛 讜讗讜讻诇 讜讛讜诇讱 讜讛讗 讚驻专讬讱 讛讻讗 专讘 讗砖讬 诪讛讗讬 讘专讬讬转讗 讬"诇 讻转讬专讜抓 讛专讗砖讜谉 砖讻转讘讜 讗"谞 讚讻讬讜谉 讚讟注诪讗 讚讘注讬 注诪讬讚讛 诇讻转讞诇讛 讗讬谞讜 讗诇讗 诪砖讜诐 讜注诪讚讜 砖谞讬 讛讗谞砖讬诐 诪讛讬讻讗 转讬转讬 诇谉 讚爪专讬讱 诇诪讚讞住 专讙诇讬讛 讜驻专拽讬' 诇注讜诇诐 讚讚讞讬' 驻讬' 讚讛讻讬 讙诪讬专讬 诇讛 讚讗驻讬' 讻砖讞讜诇抓 诪讬讜砖讘 爪专讬讱 诇诪讚讞住讬 专讙诇讬' 讚转讛讜讬 讞诇讬爪讛 诪注诇讬讗:



讜讛讗 讚转谞谉 诪谉 讛讗专讻讜讘讛 讜诇诪讟讛 讞诇讬爪转讛 讻砖专讛 驻专砖"讬 讝"诇 讻讙讜谉 砖谞讞转讻讜 专讙诇讬讜 讜讻"转 讜讛讗 讗诪专 讗诪讬诪' 讚诪讗谉 讚诪住讙讬 注诇 诇讜讞' 讚讻专注讬' 诇讗 讞诇抓 诪砖讜诐 讚诇讗 讛讜讬 专讙诇 讜讻"砖 讛讗讬 砖讗讬谉 诇讜 讻诇诇 转讬专抓 专砖"讬 讝"诇 讚讛讻讗 讻讬讜谉 砖讗讬谉 诇讜 砖讜诐 专讙诇 砖讜拽讬讜 注讜诪讚讬' 讘诪拽讜诐 专讙诇讬讜 讜讘讜讚讗讬 砖讻谉 谞专' 诪讚驻专讻讬' 讘讙诪' 注诇 诪转谞讬' 诪讛讗 讚转谞讬 讙讘讬 注诇讬讬讛 诇专讙诇 驻专讟 诇讘注诇讬 拽讘讬谉 讻诇讜' 讚诇讗 讞砖讬讘 专讙诇 讗"讚 诪转谞讬' 讻讘注诇讬 拽讘讬谉 讛讬讗 讜驻专拽讬' 讚砖讗谞讬 讛讻讗 讚讻转讬讘 诪注诇 专讙诇讜 讜驻专砖"讬 讝"诇 诪讚诇讗 讻转讬讘 诪专讙诇讜 诪砖诪注 砖讞讜诇抓 诪讚讘专 砖讛讜' 注诇 专讙诇讜 讜讗砖诪讜注讬' 讚讞诇讬爪转 砖讜拽 砖诪讛 讞诇讬爪讛 讜讗讬谉 讝讛 诪讞讜讜专 讘注讬谞讬 专"转 讝"诇 讚诪注诇 专讙诇讜 诇讗 讘讗 讗诇讗 诇讜诪专 砖讗诐 拽砖专' 讛专爪讜注讜转 讘砖讜拽讜 讚讛讜讬 讞诇讬爪讛 讜诇注讜诇诐 讻砖讬砖 诇讜 专讙诇 讚讗讬 诇讗 讛讬讻讬 拽专讬谞谉 讘讬讛 诪注诇 专讙诇讜 注讜讚 拽"诇 讚讛讗 讙诪专讬谞谉 诇拽诪谉 专讙诇 专讙诇 诪诪爪讜专注 讚讻转讬讘 讘讬讛 注诇 讘讜讛谉 专讙诇讜 讗诇诪讗 专讙诇 诪诪砖 讜诇讗 砖讜拽 讬砖 砖驻讬' 讚拽专讗 讗砖诪讜注讬' 讚讻诇 砖讛讜讗 诪谉 讛讗专讻讜讘讛 讜诇诪讟讛 专讙诇 讛讜讗 讜拽专讜讬 注诇讬讜谞讛 砖诇 专讙诇 讜讛讬讬谞讜 讚讗诪专讬' 诪注诇 专讙诇讜 讗诪专 拽专讗 讜讗讞专讬' 驻讬' 讚转诇诪讜讚' 讛讜讗 讚讛讜讬 住"讚 讚讻讬 拽转谞讬 诪谉 讛讗专讻讜' 讜诇诪讟讛 讞诇讬爪转讛 讻砖专讛 讻砖讗讬谉 诇讜 专讙诇 讚"讛 讚砖讜拽 讘诪拽讜诐 专讙诇 讚讗讬 讻砖讬砖 诇讜 专讙诇 讗讬谉 讛讞诇讬爪讛 讘专讙诇 讻诇诇 讜诇讛讻讬 驻专讬讱 诪讚转谞讬讗 专讙诇讬诐 驻专讟 诇讘注诇讬 拽讘讬谉 讚砖讜拽 诇讗 诪讬拽专讬 专讙诇 讜驻专拽讬' 讻砖讬砖 诇讜 专讙诇 讜讻讬 拽转谞讬 讞诇讬爪转讛 讻砖专讛 讜讗注驻"讬 砖讛讞诇讬爪讛 讗讬谉 讘专讙诇 诪砖讜诐 讚讗诪专 拽专讗 诪注诇 专讙诇讜 讜讻谉 讚注转 专"转 讝"诇 讚拽讟注 讗讬谞讜 讞讜诇抓 讜讘讬专讜砖诇诪讬 诪爪讗转讬 讘讬谞讬 诪转谞讬' 讘拽讜砖专 诇诪注诇讛 讜诇诪讟讛:





转讜住驻讜转 讬砖谞讬诐

拽讘 讛拽讬讟注 讚讗诪专 讞诇讬爪转讜 讻砖专讛 讗诇诪讗 讞砖讬讘 诇讬讛 诪谞注诇 诪谞讬 专' 诪讗讬专 讚诇讗 讘注讬谞谉 讚讜诪讬讗 讚转讞砖 砖讛讜讗 砖诇 注讜专 讚转谞谉 讛拽讬讟注 讬讜爪讗 讘砖讘转 讘讗谞驻诇讬讗 砖诇 讘讙讚 [讞诇讬爪转讛 驻住讜诇讛] 讗诇诪讗 讘注讬谞谉 讚讜诪讬讗 讚转讞砖 砖诇 注讜专 讜讗"讻 拽砖讛 专讬砖讗 诇住讬驻讗 讜讗"转 讗诪讗讬 诇讗 驻专讬讱 讛"谞 注诇讛 讚诪转谞讬转讬谉 讚拽转谞讬 讘讗谞驻诇讬讗 讞诇讬爪转讛 驻住讜诇讛 讗诇诪讗 讘注讬谞谉 讚讜诪讬讗 讚转讞砖 讜讛讚专 转谞讬 住谞讚诇 砖诇 注抓 讞诇讬爪转讜 讻砖专讛 讗诇诪讗 诇讗 讘注讬 讚讜诪讬讗 讚转讞砖 讜讬"诇 诪诪转谞讬' 诇讬讻讗 诇讗讜转讜讘讛 讚注诇讛 讜讚讗讬 诪爪讬 诇砖谞讜讬讬 讻讬 转谞谉 住谞讚诇 砖诇 注抓 讞诇讬爪转讛 讻砖专讛 讘诪讞讜驻讛 注讜专 讜诇讗 砖讬讬讱 诇诪驻专讱 注诇讛 驻诇讜讙 讜诇转讬 讘讚讬讚讛 [讜注讜讚 拽砖讬讗] 讚讛讻讗 讗诪专 砖诇 砖注诐 讞诇讬爪转讛 讻砖专讛 讗诇诪讗 诪谞注诇 讛讜讗 讜讗诪专讬谞谉 讘诪住讻转 讬讜诪讗 讚讻诪讛 讗诪讜专讗讬 谞驻拽讬 讘讬讜讛"讻 讘诪谞注诇 砖诇 砖注诐 讗诇诪讗 诇讗讜 诪谞注诇 讛讜讗 讜爪"诇 讚砖谞讬 诪讬谞讬 砖注诐 讛诐 讗) 驻专砖"讬 讘诪住' 砖讘转 驻专拽 讘诪讛 讗砖讛 讚驻诇讬讙 专' 诪讗讬专 讜专' 讬讜住讬 讘拽讘 讛拽讬讟注 专' 诪讗讬专 讞砖讬讘 讻诪谞注诇 讜诪诇讘讜砖 讛讜讗 讜专' 讬讜住讬 诇讗 讞砖讬讘 诇讬讛 讻诪谞注诇 讜诪砖讗讜讬 讛讜讗. 讜转讬专抓 讘诪住' 讬讜诪讗 拽讗诪专 诇讟讬讬诇 讘讜 讘讬讜讛"讻 讗诇诪讗 诇讻"注 诪谞注诇 讛讜讗 讜诪讜拽讬诐 讛转诐 驻诇讜讙转讗 讚专' 诪讗讬专 诇讗 讙讝专 讚诇诪讗 谞驻讬诇 讜讗转讬 诇讗转讜讬讬 讜专' 讬讜住讬 讙讝专 讚诇诪讗 谞驻讬诇 讜讗转讬 诇讗转讜讬讬. 讜讗"讻 讛讻讗 诪讗讬 拽讗诪专 拽讘 讛拽讬讟注 诪谞讬 专' 诪讗讬专 讛讬讗 讻专' 讬讜住讬 谞诪讬 诪爪讬 诇讗讜拽诪讬 讻讬讜谉 讚诇讻"注 诪谞注诇 讛讜讗. 讜讬"诇 讻讬讜谉 讚专' 讬讜住讬 讞讬讬砖 讚诇诪讗 谞驻讬诇 讜讗转讬 诇讗转讜讬讬 讛讜讬 诪谞注诇 讙讚讜诇 砖讗讬谞讜 讬讻讜诇 诇讛诇讜讱 讘讜 讜驻住讜诇 诇讞诇讬爪讛:



专讙诇讬诐 驻专讟 诇讘注诇讬 拽讘讬谉 讚驻讟讜专讬诐 诪谉 讛专讗讬讬讛 讗诇诪讗 砖讜拽 诇讗讜 专讙诇 讛讜讗 诇驻专砖"讬 讚驻讬' 讘诪转谞讬转讬谉 谞讞转讻讜 专讙诇讬讜 诪谉 讛讗专讻讜讘讛 讜诇诪讟讛 讻砖专讛 驻专讬讱 砖驻讬专 诇讛讚讬讗 讜诇驻专"讬 谞诪讬 驻专讬讱 讛讻讬 讻讬讜谉 讚砖讜拽 诇讗讜 专讙诇 讛讜讗 诪讛 诇讬 讗诐 谞拽砖专讜 诪谉 讛讗专讻讜讘讛 讜诇诪讟讛 讗讜 诇诪注诇讛:



转"砖 诇讗 注砖讛 专讙诇讬讜. 讻讗谉 驻专砖"讬 讬驻讛 诇讗 讛住讬专 砖注专 讝拽谉 讛转讞转讜谉 讜诇注讬诇 讘驻专拽 讛讞讜诇抓 诇讗 驻讬专砖 讻谉:





转讜住驻讜转 专讬"讚

讗诪专 讗诪讬诪专 讗讛讬 诪讗谉 讚诪讞诇讬抓 爪专讬讱 诇诪讚讞住讜' 诇爪专注讬' 驻讬' 诇讚讞讜拽 专讙诇讬讜 讘拽专拽注 讘讞讝讜拽 讗"诇 专"讗 诇讗诪讬诪专 讜讛转谞讬 专讘讬 讘讬谉 注讜诪讚 讘讬谉 讬讜砖讘 驻讬' 讜讛诪讜讟讛 讗讬谉 讚专讻讜 诇讚讞讜拽 专讙诇讬讜 讜诪讛讚专 诇注讜诇诐 讚讚讜讞拽 诇讻专注讬' 驻讬' 讗注"驻 砖讛讜讗 诪讜讟讛 讬讚讞讜拽 专讙诇讬讜 讘拽专拽注.





讜讗诪专 讗诪讬诪专 讛讗讬 诪讗谉 讚诪讞诇讬抓 爪专讬讱 诇诪讚讞住' 诇讻专注讬' 驻讬' 诇讚讞讜拽 专讙诇讬讬讜 讘拽专拽注 讘讞讜讝拽 讗"诇 专"讛 诇讗诪讬诪专 讜讛转谞讗讬 专讘讗 讘讬谉 注讜诪讚 讘讬谉 讬讜砖讘 驻讬' 诪讜讟讛 驻讬' 讜讛诪讜讟讛 讗讬谉 讚专讻讜 诇讚讞讜拽 专讙诇讜 讜诪讛讚专 诇注讜诇诐 讚讚讜讞拽 诇讻专注讬' 驻讬' 讗注"驻 砖讛讜讗 诪讜讟讛 讬讚讞讜拽 专讙诇讬讜 讘拽专拽注.





讜讗诪专 讗诪讬诪专 讛讗讬 诪讗谉 讚诪住讙讬 讗诇讬讞转讗 讚讻专注讬' 诇讗 讬讞诇讜抓. 驻讬' 诪讬 砖专讙诇讜 讛驻讜讻讛 讗讬谞讜 讚讜专住 讘诪拽讜诐 诪讚专讱 专讙诇讬讜 讗诇讗 讛讜讗 讚讜专住 讘讙讘 讛专讙诇 诇讗 讬讞诇抓 砖讗讬谉 讝讜 专讙诇 讻讬讜谉 砖讗讬谞讜 讚讜专住 讘诪拽讜诐 讛专讗讜讬 诇讚专讜住, 讗专"讗 诇诪讗讬 讚拽讗诪专 讗诪讬诪专 诇讗讜 讘专 讗讜讘讗 讞诇讬抓 讜诇讗讜 讘专 拽讬驻讜祝 讞诇讜抓. 讘驻' 讗诇讜 诪讙诇讞讬谉 讗诪专讬' 讚讗讬讞诇砖讬' 讚注转讬' 讚专讘 讗砖讬 讜讗讬转讛驻讱 讻专注讬讬讛讜. 讜讗注"讙 讚转谞谉 诪谉 讛讗专讻讜讘讛 讜诇诪讟讛 讞诇讬爪转讛 讻砖专讛 讛转诐 讛讜讗 讚讻讬 谞讞转讱 专讙诇讜 拽诐 诇讬' 砖讜拽 讘诪拽讜诐 专讙诇 讚专讞诪谞讗 讗诪专 诪注诇 专讙诇讜 讚讛讬讬谞讜 砖讜拽 讗讘诇 诇讗讜 讛讗 专讙诇 讛讬讗. 注讬讬谉 讘诪注专讬讱 注"讝 讘住驻拽 讛诪讻专讬注.





诪谉 讛讗专讻讜讘讛 讜诇诪讟讛 讻讜' 讜专诪讬谞讛讜 专讙诇讜 驻专讟 诇讘注诇讬 拽讘讬谉 驻讬' 诪讬 砖谞拽讟注讛 专讙诇讜 讜诪砖讬讘 拽讘 讘专讗砖 砖讜拽讜 讜诪讛诇讱 讘讜 驻讟讜专 诪谉 讛专讗讬讛 讻讬讜谉 砖讗讬谉 诇讜 专讙诇 讗注"驻 砖砖讜拽讜 拽讬讬诪转 讗诇诪讗 砖讜拽 诇讗讜 专讙诇 讛讗讜 讜讛讻讗 讗诪讗讬 讛讜讬 讞诇讬爪转讜 讻砖专讛 讘砖讜拽. 砖讗谞讬 讛讻讗 讚讻转讬讘 诪注诇 专讙诇讜 讜讛讻砖讬专 讛砖讜拽 砖讛讜讗 诪注诇 专讙诇讜. 讗"讛 诪讗专讻讜讘讛 讜诇诪注诇讛 谞诪讬 谞注诇 讗诪专 专讞诪谞讗 讜诇讗 谞注诇 讚谞注诇:





诪转谞讬转讬谉 讞诇爪讛 讘住谞讚诇 砖诇 注抓 讘砖诇 砖诪讗诇 讘讬诪讬谉 讞诇讬爪转讛 讻砖讬专讗 讞诇爪讛 讘讙讚讜诇 砖讛讜讗 讬讻讜诇 诇讞诇讜拽 讘讜. 讘拽讟谉 砖讞讜驻讛 讗转 专讜讘 专讙诇讜 讞诇讬爪转讛 讻砖专讛, 讞诇爪讛 讘诇讬诇讛 讞诇讬爪转讛 讻砖专讛 讜专"讗 驻讜住诇. 讘砖诪讗诇 驻住讜诇讛 讜专"讗 诪讻砖讬专:





诪讛专砖"讗 - 讞讬讚讜砖讬 讛诇讻讜转

讙诪专讗 拽讘 讛拽讬讟注 诪谞讬 专"诪 讻讜' 讘讗谞驻讬诇讬讗 砖诇 讘讙讚 讗转讗谉 诇专讘谞谉 讗诪专 讗讘讬讬 讻讜' 讬砖 诇讚拽讚拽 诇住讘专转 讛诪拽砖讛 讜诇讗讘讬讬 讚诇讗 诪驻诇讙讬 讘讬谉 讚讘专 讛诪讙讬谉 诇诇讗 诪讙讬谉 讜讗谞驻讬诇讬讗 砖诇 讘讙讚 谞诪讬 诪谞注诇 讛讜讗 讗"讻 诪讗讬 拽讗 拽砖讬讗 诇讛讜 诇注讬诇 讗诪转谞讬转讬谉 讚讞诇讬爪讛 讜讚转专讜诪转 讛诇砖讻讛 诪讛讛讬讗 讚讬讛"讻 讚讛讗 讗讬讻讗 诇讗讜拽诪讗 讛讛讬讗 讚诇讗 讬讟讬讬诇 讘讗谞驻讬诇讬讗 讻讜' 讻专"诪 讚讞砖讬讘 诇讬讛 诪谞注诇 讘讛讛讬讗 讚拽讘 讛拽讬讟注 讜爪"注:


转讜住' 讘讚"讛 讘讗谞驻讬诇讬讗 砖诇 讘讙讚 讻讜' 讜注"拽 讚讛讻讗 砖专讬谞谉 砖诇 砖注诐 诇讞诇讜抓 讜讘驻专拽 讘转专讗 讚讬讜诪讗 讻讜' 注讻"诇 诇讻讗讜专讛 诪讗讬 拽讗 拽砖讬讗 诇讛讜 讚讛讗 注"讻 讛讛讬讗 讚砖专讬 住谞讚诇 砖诇 砖注诐 诇讞诇讜抓 讻专"诪 讗转讬讗 讚诇讗 讚讬讬拽 诇讬讛 讚讜诪讬讗 讚转讞砖 讜讗诐 讻谉 讛讜讗 讗讬讻讗 诇诪讬诪专 讚专讬讘"诇 砖讬爪讗 讘住谞讚诇 砖诇 砖注诐 讻专讘讬 讬讜住讬 注讘讬讚 讚诇讗 讞砖讬讘 诇讬讛 诪谞注诇 讻讬讜谉 讚诇讗 讛讜讛 讚讜诪讬讗 讚转讞砖 讜谞专讗讛 讚专"诇 诇驻讬 诪讗讬 讚诪住讬拽 讛转诐 讘驻专拽 讘转专讗 讚讬讜诪讗 讚诇专讘讬 讬讜住讬 谞诪讬 拽讘 讛拽讬讟注 诪谞注诇 讗诇讗 讚讙讝专 讘砖讘转 诪砖讜诐 讚讗转讬 诇讗转讜讬讬 拽砖讛 注讜讚 拽讜砖讬讗 诪讛讗 讚专讬讘"诇 讚讬爪讗 讘住谞讚诇 砖诇 砖注诐 讘讬讛"讻 诪讛讗 讚砖专讬谞谉 讛讻讗 诇讞诇讜抓 讘讜 讜讚讜"拽:


讙诪' 诪转讬讘 专讘 讻讛谞讗 讜讘砖诇讬转讛 讛讬讜爪讗转 诪讘讬谉 专讙诇讬讛 讻讜' 讛讗 讜讚讗讬 讚专讙诇讜 讚讛讻讗 诇讬讻讗 诇驻专讜砖讬 讬专讱 讚讗诐 讻谉 诪讗讬 诪注诇 讚诇诪注诇讛 诪谉 讛讬专讱 诇讗 砖讬讬讱 讞诇讬爪转 诪谞注诇 讗诇讗 讚驻专讬讱 诪诇讬砖谞讗 讚专讙诇讜 讚讛讻讗 注"讻 诇讗讜 诪砖诪注讜 讬专讱 讜讘砖诇讬转讛 讛讬讜爪讗转 诪讘讬谉 专讙诇讬讛 诪砖诪注讜 讬专讱 讜拽"诇:





诪讛专砖"讗 - 讞讬讚讜砖讬 讗讙讚讜转

讟讜讘转谉 砖诇 专砖注讬诐 专注讛 讛讬讗 讗爪诇 爪讚讬拽讬诐 讘砖诇诪讗 讻讜' 诪驻讜专砖 讘讛讜专讬讜转 注"砖:





诪讛专"诐

转讜住' 讚"讛 讜讛讞讜诇爪转 诪谉 讛住讜诪讗 讜讻讜' 注讚 讗"谞 诪砖讜诐 讚讻转讬讘 讜讬专拽讛 讜讻讜' 讻爪"诇:


讚"讛 驻专讟  诇讘注诇讬 拽讘讬谉 讜讻讜' 注讚 谞驻拽讗 诇谉 驻注诪讬诐 讜讻讜'. 讜诪专讙诇讬诐 讬诇讬祝 讛转诐 讚讞讬谞专 讘专讙诇 讗讞讚 驻讟讜专 诪专讗讬讬讛 诪"诪 驻专讬讱 诪讚讗住诪讻讬讛 转谞讗 讗专讙诇讬诐 砖"诪 讚讘注诇讬 拽讘讬谉 诇讗 诪拽专讬 专讙诇讬诐 诪讚讗住诪讻讬讛 转谞讗 讚专讜砖 讝讛 讗专讙诇讬诐:





讞讻诪转 砖诇诪讛

讙诪' 讗讬住转讜讬专讗 注讚 讗专注讗 谞讞讬转 讻讜' 谞"讘 讜谞"诪 诇注谞讬谉 讙讜讘讛 讛诪谞注诇 讻讗砖专 驻讬专砖转讬 讘住驻专讬 注"砖:


专砖"讬 讘讚"讛 诪讜讟讛 诇讗讜 讗讜专讞讬讛 诇诪讚讞住讬 注诇 诇讜讞转讗 讚讻专注讬讛 讻讜' 讜讛讚"讗:


转讜住' 讘讚"讛 诪讗谉 讚诪住讙讬 讻讜' 砖讛讜驻讻讜 讜砖讜拽 讚讬讚讬讛 谞诪讬 讻讜' 讛驻讜讻讛 讜诪谉 讛讗专讻讜讘讛 讻讜' 讻爪"诇:





专砖"砖

讙诪专讗 拽讘 讛拽讟注 诪谞讬 专"诪 讻讜' 讘讗谞驻讬诇讬' 砖"讘 讗转讗谉 诇专讘谞谉 讻讜'. 拽"诇 诪讚讜注 诇讗 驻专讬讱 讻谉 讗诪转谞讬转讬谉 讚讘讗谞驻讬诇讬' 转谞谉 讞诇讬爪转讛 驻住讜诇讛 讜讘住谞讚诇 砖诇 注抓 转谞讬 讻砖专讛. 讜注讜讚 拽"诇 诇讗讘讜讛 讚砖诪讜讗诇 讚诪砖谞讬 诇拽诪谉 (注"讘) 讚讛讗 讚转谞讬 讘诪转谞讬转讬谉 讘砖"注 讚讻砖专讛 讘诪讞讜驻讛 注讜专 讬砖讗专 拽讜砖讬讬转 专讘讗 讛讻讗 讚诇讬驻诇讜讙 讘讗谞驻诇讬讗 讙讜驻讛. 讜讻谉 拽砖讛 注诇 讛专诪讘"诐 讜讛专注"讘 讚诪驻专砖讬 讘诪讞讜驻讛 注讜专 讻讗讘讜讛 讚砖诪讜讗诇 讜诇讗 讞讬讬砖讬 诇拽讜砖讬讬转 专讘讗. 讛"诇 诇讗讜拽诪讛 讻专"诪 讜讻转讬专讜爪讗 讚专讘讗. 讜注诇 讛专注"讘 讬讜转专 拽砖讛 讚驻讬' 讘讚"讛 讘讗谞驻讬诇讗讜转 讚诪讬讚讬 讚诪讙讬谉 讘注讬谞谉 讜讛讜讗 讚注转 专"诪 (讚诇专讘谞谉 注讜专 讚讜拽讗) 讜讻专讘讗 讜讗"讻 诇讚讬讚讬' 讘砖诇 注抓 讗驻讬诇讜 讗讬谞讜 诪讞讜驻讛 注讜专 谞诪讬. 砖讜讘 专讗讬转讬 讘诪讛专砖"讗 诇拽诪谉 砖讛专讙讬砖 讘诪拽爪转 讚讘专讬谞讜 讗诇讛 讜讗讬谉 讚讘专讬讜 诪讞讜讜专讬谉 注"砖:



砖诐 讗诪专 讗讘讬讬 诪讚住讬驻讗 专讘谞谉 讻讜'. 讻注讬谉 讝讛 注讬专讜讘讬谉 (讟讝 讘) 讘"拽 (诪 讘) 讝讘讞讬诐 (拽讙 讘):



转讚"讛 讘讬谉. 讜注诪讚讛 讜谞砖讗转. 讛讙专讬"驻 爪讬讬谉 诇讘"讘 讜诇讞谞诐 讛专讞讬拽 讗讛"诪 讻讬 讻谉 讗讬转讗 讙诐 诇拽诪谉 (拽讟 讘):





讘谉 讬讛讜讬讚注

砖讈侄讘址注 讘旨职注执讬诇讜止转 讘旨指注址诇 讗讜止转讜止 专指砖讈指注 讘旨职讗讜止转讜止 讬讜止诐. 诪拽砖讬诐 讚讗讬转讗 讘诪讚专砖 (讜讬拽专讗 专讘讛 讻讙, 讬讗) 讜址转职旨讻址住值旨讛讜旨 讘址旨砖职旨讉诪执讬讻指讛 (砖讜驻讟讬诐 讚, 讬讞) 讗诪专 讛拽讚讜砖 讘专讜讱 讛讜讗 砖诪讬 诪注讬讚 注诇讬讛 砖诇讗 谞讙注 讘讛 讗讜转讜 专砖注! 讜谞专讗讬谉 诪讗诪专讬诐 讗诇讜 住讜转专讬谉 讝讛 讗转 讝讛!
讜谞专讗讛 诇讬 讘住"讚 讚讗讬谉 住讜转专讬谉 讜讛讜讗 讻诪讜 砖讗诪专 专讘讬谞讜 讛讗专"讬 讝"诇 (讘砖注专 讛讙诇讙讜诇讬诐 讛拽讚诪讛 诇"讜 讚祝 诪"讙) 讜讝讛 诇砖讜谞讜: 专讗讜讬 诇转转 讟注诐 诪讛 讻讜讞讜 讙讚讜诇 砖诇 住讬住专讗 注讚 砖讛讻讜讻讘讬诐 诪诪住讬诇讜转诐 讛讜爪专讻讜 诇讬专讚 诪谉 讛砖诪讬诐 诇讛诇讞诐 注诪讜? 讗讘诇 讛注谞讬谉 讛讜讗 讚住讬住专讗 讛讜讗 拽诇讬驻转 讛专注 讛讬讜谞拽转 诪谉 讛讚注转 砖诇 讝"讗 [讝注讬专 讗谞驻讬谉] 讜讛讜讗 讬讜谞拽 诪讻诇 讘讞讬谞讜转讬讜 砖讛诐 注砖专 讛讜讬讜志转 讞诪砖讛 讞住讚讬诐 讜讞诪砖讛 讙讘讜专讜转 砖讛诐 专"住 [26脳10=260] 诪谉 住讬住专讗 讜讝讛讜 讛讻讞 讛注爪讜诐 砖讛讬讛 诇住讬住专讗. 讜讛谞讛 讛讞住讚讬诐 讛诐 诪爪讚 讛专拽转 讛讬诪谞讬 砖讘专讗砖 讜讛讙讘讜专讜转 诪爪讚 讛专拽转 讛砖诪讗诇讬转 诇讻谉 讻转讬讘 (砖讜驻讟讬诐 讛, 讻讜) 讜职讛指诇职诪指讛 住执讬住职专指讗 诪指讞植拽指讛 专止讗砖讈讜止 讜旨诪指讞植爪指讛 讜职讞指诇职驻指讛 专址拽指旨转讜止, 讻讬 讛讻谞讬注讛 讗讜转讛 讛诪诪砖诇讛 砖讛讬转讛 诇住讬住专讗 讘讛讬讜转讜 讬讜谞拽 诪谉 讛诪拽讜诐 讛讛讜讗 讛谞讝讻专 讜诇讻谉 讛谞拽诪讛 讛讬转讛 注诇 讬讚讬 讬注诇 讗砖转 讞讘专 讛拽谞讬 砖讛讜讗 诪砖讜专砖 拽讬谉 讜讻讜' 注讬讬谉 砖诐.
讜诇驻讬 讝讛 砖讛讬讛 住讬住专讗 讬讜谞拽 诪诪拽讜诐 拽讚讜砖 讜讛讬讛 讘拽诇讬驻转讜 谞讬爪讜爪讬谉 讟讜讘讬诐 讜讙讚讜诇讬诐 诇讻谉 讘注转 砖砖讻讘 注诐 讬注诇 注砖讛 讛拽讚讜砖 讘专讜讱 讛讜讗 谞住 讚讞诇拽 讛专注 砖讘讜 谞注砖讛 讗讘专 诪转 讜讘讟诇 诇讙诪专讬 讜谞砖讗专 讘讜 讞诇拽 讛讟讜讘 砖讛讜讗 诪爪讚 讘讞讬谞转 注砖专 讛讜讬讜志转 讛谞讝讻专 讜诪谉 讞诇拽 讛讟讜讘 砖讘讜 谞诪砖讱 讛讝专注 砖讛讝专讬注 讘讬注诇 讘砖讻讘讜 讗讜转讛. 讜诇讝讛 讗诪专 讛拽讚讜砖 讘专讜讱 讛讜讗: 砖诪讬 诪注讬讚 注诇讬讛 砖诇讗 谞讙注 讘讛 讗讜转讜 专砖注! 砖诪讬 砖诐 讬讜志讚 专诪讝 诇注砖专 讛讜讬讜志转 讛谞讝讻专 砖诪砖诐 讛讬讛 讞诇拽 讛讟讜讘 砖讘住讬住专讗 讜讻谞专诪讝 讘讗讜转讬讜转 专"住 诪谉 住讬住专讗 讜讻诪讜 砖讗诪专 专讘讬谞讜 讝"诇, 讜诪注讬讚 砖诇讗 谞讙注 讘讛 讗讜转讜 专砖注 专讜爪讛 诇讜诪专 诇讗 讬爪讗 讛讝专注 诪讞诇拽 讛专注 砖讘讙讜驻讜 讗诇讗 诪讞诇拽 讛讟讜讘 砖讘讜 讻讬 注砖讛 讛砖诐 讬转讘专讱 讗转 讞诇拽 讛专注 砖讘讙讜驻讜 讻讗讘专 诪转 讜讘讟诇 砖讗讬谞讜 注讜砖讛 驻讜注诇 讻诇诇 讜诇讝讛 诇讞诇拽 讛专注 拽讜专讗讜 讘砖诐 专砖注.
讜诪讛 砖讗诪专讜 讘讙诪专讗 讚拽讗 砖讈指讚执讬 讘旨指讛旨 讝讜止讛植诪指讗 讛讬讬谞讜 诇驻讬 讚注转讛 砖讛讬转讛 讞讜砖讘转 讻谉 砖诇讗 讬讚注讛 讛谞住 讛讝讛 砖注砖讛 诇讛 讛拽讚讜砖 讘专讜讱 讛讜讗 砖讛诪讬转 讜讘讬讟诇 讞诇拽 讛专注 砖讘住讬住专讗 讘注讜讚讜 诪讛诇讱 讘专讙诇讬讜. 讜谞专讗讛 诇讻谉 讻讬谞讛 讛讘注讬诇讜转 讘砖诇砖讛 诇砖讜谞讜转 砖讛诐 讻指旨专址注 谞指驻址诇 砖指讈讻指讘 (砖讜驻讟讬诐 讛, 讻讝) 砖讛诐 专讗砖讬 转讬讘讜转 谞砖讱 讻讬 讛讬讗 讞砖讘讛 砖讛讜讗 谞砖讱 讗讜转讛 讻谞讞砖 讜诇讗 讻谉 讛讬讛 砖诇讗 谞讙注 讘讛 讞诇拽 讛专注 砖讘讜 讻诇诇 讜诇讗 讛讬讛 讘讛 谞砖讬讻讛.
讜讘讝讛 讬讜讘谉 讘住"讚 诪讛 砖讗诪专讛 讬注诇 诇住讬住专讗 住讜旨专指讛 讗植讚止谞执讬 住讜旨专指讛 讗值诇址讬 (砖讜驻讟讬诐 讚, 讬讞) 讜讛讬讬谞讜 住讜专讛 谞讗 讗讚讜谞讬 讻谞讙讚 讞诇拽 讛讟讜讘 砖讘讜 讜诇讝讛 讛讞诇拽 拽专讗转讜 讗讚讜谞讬 讗讱 住讜专讛 讗诇讬 讗诪专讛 讻谞讙讚 讞诇拽 讛专注 砖讘讜 讜讻砖转讞讘专 讗讜转 讗' 砖诇 讗值诇址讬 注诐 住讜旨专指讛 讬讛讬讛 爪讬专讜祝 讗住讜专讛 讜讗讝 讗讜转讬讜转 '住讜旨专指讛 讗值诇址讬' 讛诐 讗讜转讬讜转 '讗住讜专讛 诇讬' 讻讬 讘讬讗讛 砖诇 讞诇拽 讛专注 讗住讜专讛 诇讬.
讜诪讛 砖讛讬讛 '砖讈侄讘址注 讘旨职注执讬诇讜止转' 谞专讗讛 诇讬 讘住"讚 注诇 驻讬 诪讛 砖讻转讜讘 讘住驻专 讛拽专谞讬诐 讜讚谉 讬讚讬谉 讘驻住讜拽 '讜址转职旨讻址住值旨讛讜旨 讘址旨砖职旨讉诪执讬讻指讛' 砖讬砖 砖诐 拽讚讜砖 谞拽专讗 讻讛砖讬志诐 砖诪住驻专讜 砖注"讛 [375] 讜讛讜讗 诪诪讜谞讛 诇讛讻谞讬注 砖诇"讗 [331] 拽诇讬驻讜转 讛讟讜诪讗讛 讜讘讜 驻讙诐 拽讬谉 讘住讜讚 讜职讗侄诇 拽址讬执谉 讜职讗侄诇 诪执谞职讞指转讜止 诇止讗 砖指讈注指志讛 (讘专讗砖讬转 讚, 讛) 讜讗诇讜 讛砖诇"讗 拽诇讬驻讜转 谞拽专讗讬诐 讘转讬志讘 讜讛诐 讘住讜讚 讘址旨讘址旨讬执志转 讻址旨诪指旨讜侄转 (讗讬讻讛 讗, 讻) 讗讜转讬讜转 讘转讬志讘 [414] 讜谞专诪讝讜 讘砖诐 住讬住专讗 [331] 砖讛讜讗 诪住驻专 砖诇"讗 讜讝讛讜 住讜讚 讜址转职旨讬址讘值旨讘 讗值诐 住执讬住职专指讗 (砖讜驻讟讬诐 讛, 讻讞) 转讬讘讘 讗讜转讬讜转 讘转讬志讘 讜讛讜讗 讙讬诪讟专讬讗 讬转"讚 [414] 讜谞专诪讝 讘驻住讜拽 讬指讚指讛旨 诇址讬指旨转值讚 转执旨砖职讈诇址讞职谞指讛 (砖讜驻讟讬诐 讛, 讻讜) 讜讝讛讜 住讜讚 讜址转职旨讻址住值旨讛讜旨 '讘址旨砖职旨讉诪执讬讻指志讛' 讗讜转讬讜转 '讻讛砖讬志诐' 讛讜讗 砖诐 讛谞讝讻专 砖砖诪专 讗讜转讛 诪谉 砖诇"讗 拽诇讬驻讜转 讛谞专诪讝讬诐 讘砖诐 住讬住专讗 注讬讬谉 砖诐. 讜讘讝讛 讬讜讘谉 讻职旨谞侄讙址注 谞执专职讗指讛 诇执讬 讘址旨讘指旨讬执志转 (讜讬拽专讗 讬讚, 诇讛) 讗讜转讬讜转 讘转讬志讘.
讜讘讝讛 驻专砖转讬 讘住"讚 住讜讚 讛讻转讜讘 诪讛 砖讗诪专 讬注拽讘 讗讘讬谞讜 注诇讬讜 讛砖诇讜诐 诇诇讘谉 砖执讉讬诐 讻止旨讛 谞侄讙侄讚 讗址讞址讬 讜职讗址讞侄讬讱指 (讘专讗砖讬转 诇讗, 诇讝) 讜讛讬讬谞讜 砖执讉讬志诐 讻止旨志讛 讛讜讗 讗讜转讬讜转 砖诐 讛拽讚讜砖 讛谞讝讻专 讛谞拽专讗 讻讛砖讬志诐 讛诪诪讜谞讛 诇讛讻谞讬注 砖诇"讗 拽诇讬驻讜转 讜讝讛 讬讛讬讛 谞侄讙侄讚 讗址讞址讬 讻讜讞讜转 讛拽讚讜砖讛 讜讗讞讬讱 讻讜讞讜转 讛拽诇讬驻讛.
讜谞专讗讛 诇讬 诇讻讱 讛讬讜 砖讘注 讘注讬诇讜转 讻讬 砖诐 讛拽讚讜砖 讻讛砖讬志诐 砖诪住驻专讜 砖注"讛 砖诪专 讗讜转讛 诪谉 砖讘注 讘注讬诇讜转 讻讬 砖讘注 注诐 讛讗讜转讬讜转 讛讜讗 砖注志讛 讻诪谞讬谉 砖诐 讛谞讝讻专.





讙诇讬讜谉 讛砖"住 - 专讘讬 注拽讬讘讗 讗讬讙专

专砖"讬 讚"讛 讛讗讬 讗住转讜讬专讗 拽讘讬诇讗 讜讻讜'. 注讬' 诪谞讞讜转 诇讙 注"讗 专砖"讬 讚"讛 讗住转讜讬专讗 讜砖诐 讚祝 诇讝 注"讗 讘转讜住' 讚"讛 拽讬讘讜专转 讘住讜祝 讛讚讘讜专:





诪专讗讬转 讛注讬谉

讗诪专 专讘讬 讬讜讞谞谉 讝' 讘注讬诇讜转 讘注诇 讗讜转讜 专砖注 讜讻讜'. 拽讚诪讜谞讬诐 讗讞讝讜 爪注专 诪砖讜诐 讬转讜讘讬 讚注转讗 讘讛谞讬 讘讬 转专讬 讚讛讻讬 讗诪专讬谞谉 讝' 讘注讬诇讜转 讜讻讜' 讜专讝"诇 讘诪讚专砖 讗诪专讜 讜转讻住讛讜 讘砖诪讬讻讛 砖诪"讬 讻讛 砖诇讗 谞讙注 讘讛 讜谞专讗讬谉 讛讚讘专讬诐 住转专讗讬 谞讬谞讛讜 讜诪"砖 诪讛专"砖 讘谉 讛专砖讘"抓 讝"诇 讘住讜祝 拽讜谞讟专住 诪诇讞诪转 诪爪讜讛 讚祝 诇"讛 讜讛诪讙讬讛 砖诐 讻转讘 砖讻"讻 诪讛专"专 讬讛讜讚讛 注讜讝讬讗诇 讝"诇 讛专讜讗讛 讬专讗讛 讻讬 讗讬谉 讘讚讘专讬讛诐 讻讚讬 砖讘讬注讛. 讜专讗讬转讬 诇讛专讘 讛讙讚讜诇 诪讛专"专 讬讜住祝 讚讜讚 讝"诇 讚讘讗 诇讻诇诇 讬砖讜讘 讻诪"砖 讙讜专讬 讛讗专"讬 讝"诇 讚谞讝讚诪谞讛 砖诐 砖讬讚讛 讘讬谉 专讙诇讬 讬注诇 讜砖讻讘 注诐 讛砖讬讚讛 讚讜拽讗 讜讝"砖 讘讗砖专 讻专注 砖诐 谞驻诇 砖讚讜讚 诪诇砖讜谉 砖讬讚讛 砖讛讬讛 讘讗讜转讜 诪注砖讛 砖讚讜讚 诪讞讜讘专 注诐 讛砖讬讚讛, 讗"谞 砖讚讜讚 诇砖讜谉 讘讬讝讛 砖谞砖诇诇 住讬住专讗 诪谞讬爪讜爪讬 讛拽讚讜砖讛 砖讛讬讜 讘专讗砖讜 讜讬注诇 诪讞爪讛 讜讞诇驻讛 专拽转讜 讜讛讜爪讬讗讛 谞讬爪讜爪讜转 讛拽讚讜砖讛 讗砖专 讘专讗砖讜 讜诪讗诇讜 讛谞讬爪讜爪讜转 砖讘专讗砖讜 讬爪讗 专讘讬 注拽讬讘讗 讻诪"砖 专讘讬谞讜 讛讗专"讬 讝爪"诇 讝讛讜 转讜专祝 讚讘专讬 讛专讘 诪讛专"讬 讚讜讚 讝"诇 注"砖 讘讗讜专讱: 
讜诇驻讬 讛讚专讱 讛专讗砖讜谉 砖驻讬专砖 讚砖讚讜讚 驻讬专讜砖讜 诪讞讜讘专 注诐 讛砖讬讚讛 讗驻砖专 讻讬 专注 诇注讜诪转 讟讜讘 讻讬 砖讚讬 讛讜讗 讘讬住讜讚 讘拽讚讜砖讛 讜讘住讟"讗 讛讜讗 砖讚讜讚 讻诪讜 诪住驻专 砖讚讬 讜专"转 讘讗砖专 讻专注 砖诐 讛讜讗 砖讻讘. 讜住"转 讛讜讗 诪专注 讻诇讜诪专 砖砖讻讘 注诐 讛专注 讻讬 讛讜讗 讞诇拽讜. 讜讚专讱 爪讞讜转 讗驻砖专 讻讬 专诪讝 砖讻讘专 讛讜讗 谞讜讟讛 诇诪讜转 讜讝讛讜 砖讻讘 诪专注 注"讚 砖讗讜诪专讬诐 专讝"诇 砖讻讬讘 诪专注 砖爪讬讜讛 讜讻讜': 
讜讗讜诇诐 讛讚专讱 讛砖谞讬 谞讜讞讛 讛讬诪谞讜 讜讛讜讗 拽诇讜专讬转 诇注讬谉 讗砖专 讘讝讛 转谞讜讞 讚注转谞讜 讘拽讜砖讬讗 注爪讜诪讛 砖讛拽砖讛 讛讙讗讜谉 讛专讘 诪讙谉 讗讘专讛诐 讝"诇 讘住驻专讜 讝讬转 专注谞谉 注诇 讛讬诇拽讜讟 讘讬讛讜砖注 诪砖诐 讛讙讗讜谉 诪讛专"专 讬砖专讗诇 诇驻讬 砖讗诪专讜 讘讙诪专讗 讚专讘讬 注拽讬讘讗 讬爪讗 诪住讬住专讗 讜讻转讘 讛专诪"注 讝"诇 诪诪讛 砖讘讗 注诇 讬注诇 讚讛讗 专讘讬 注拽讬讘讗 住讘专 讚讙讜讬 讜注讘讚 讛讘讗 注诇 讘转 讬砖专讗诇 讛讜诇讚 诪诪讝专. 讜诪讛 砖转讬专抓 砖诐 讬砖 诇讛砖讬讘 注诇讬讜. 讗讱 讘讛讗 砖讻转讘讜 讝"诇 讚谞讬爪讜爪讬 讛拽讚讜砖讛 讗砖专 讘住讬住专讗 讛讬讜 讘专讗砖讜 注诇 讚专讱 砖讗诪专讜 讚谞讬爪讜爪讬 讛拽讚讜砖讛 讗砖专 讘注砖讜 讛讬讜 讘专讗砖讜 讜讻砖讛专讙讜 讞讜砖讬诐 专讗砖 注砖讜 谞拽讘专 讗爪诇 讛讗讘讜转. 讜讬注诇 诪讞爪讛 专讗砖 住讬住专讗 讜讬爪讗讜 谞讬爪讜爪讬 讛拽讚讜砖讛 讜注诇讜 诇诪注诇讛 讜讗讞"讻 讘讗讜 讚专讱 讙讘专. 讘讝讛 谞讞讛 砖拽讟讛 讛讗专砖 讚谞砖诪转 专讘讬 注拽讬讘讗 讘讗讛 诪谞讬爪讜爪讜转 讛拽讚讜砖讛 砖讛讬讜 讘住讬住专讗 注诇 讬讚讬 讬注诇 讚诪讞爪讛 专讗砖讜 讜谞转讘专专讜 谞讬爪讜爪讜转 讛拽讚讜砖讛 讜注诇讜 诇诪注诇讛 诇讘讗专 诪讬诐 讞讬讬诐 讜讗讞"讻 讘讗讜 讻讚专讻诐 讜住讬住专讗 诇讗 讘讗 讗诇 讬注诇 讻讗诪讜专: 
讜诪讗讬 讚驻专讬讱 讘砖诪注转讬谉 讜讛讗 诪转讛谞讬讗 诪注讘讬专讛 讛讬讬谞讜 注诇 拽专讜讘 讘砖专 讻诪"砖 讘拽讚讜砖讬谉 讚祝 讻"讙 讚砖诇讗 讻讚专讻讛 讗讬转 诇讛 讛谞讗讛 讜讻诪"砖 讛专讘 诪讛专讬诪"讟 讝"诇 砖诐 讘讞讬讚讜砖讬讜. 讜诪讛 砖讗诪专讜 专讝"诇 砖诪讬讻讛 砖诪讬 诪注讬讚 砖诇讗 谞讙注 讘讛 讛讬讬谞讜 注诇 注讬拽专讜 砖诇 讚讘专 讜讗讬谉 诇讛讗专讬讱: 
讜讻讚 讛讜讬谞讗 讟诇讬讗 讛谉 讻诇 讬拽专 专讗转讛 注讬谞讬 讻转讜讘 诇讗诪专 讚讗讞讚 拽讚讜砖 驻讬专砖 讻讜谞转 诪讝诪讜专 爪"讝 讗讜讛讘讬 讛' 砖谞讗讜 专注 讜讻讜' 讛讻讜谞讛 讗讜讛讘讬 讛' 讻讬注诇 砖谞讗讜 专注 讻诪"砖 讘砖"住 讚讟讜讘转谉 砖诇 专砖注讬诐 专注讛 讛讬讗 讗爪诇 讛爪讚讬拽讬诐 砖讜诪专 谞驻砖讜转 讞住讬讚讬讜 专讘讬 注拽讬讘讗 诪讬讚 专砖注讬诐 讬爪讬诇诐 讗讜专 讝专讜注 住"转 讛驻住讜拽 讛讜讗 专讘讬 注拽讬讘讗 注讚 讻讗谉 讚讘专讬 讗讞讚 拽讚讜砖 讛谞讝讻专 讝"诇: 
讜注诇 驻讬 讛讗诪讜专 讗驻砖专 诇驻专砖 讜诇专诪讜讝 讘讗讜驻谉 讝讛. 讗讜讛讘讬 讛' 砖谞讗讜 专注 讚讬注诇 诇讗 诪转讛谞讬讗 讜讻讜' 讜诇讗 转住讘讜专 砖讘讗 注诇讬讛 讞"讜 诇讻讱 讻转讬讘 讗讜讛讘讬 讛' 注"讚 砖诪讬 讻"讛 讗诇讗 讛砖讬讚讛 谞讝讚诪谞讛. 讜讻讬 转讬诪讗 讗诐 讻谉 诪讛讬讻谉 讬爪讗 专讘讬 注拽讬讘讗 诇讝讛 专诪讝 讗讜讛讘讬 砖谞讗讜 专注 专"转 专讗砖 诪讛谞讬爪讜爪讜转 砖讘专讗砖讜. 讜转讬讘转 讛' 谞讻转讘 诇讛注讬讚 砖讛' 砖诪专讛 讜诇讗 讘讗 注诇讬讛 注"讚 砖诪讬 讻"讛. 砖讜诪专 谞驻砖讜转 讞住讬讚讬讜 专"转 谞讞砖 谞驻砖讜转 讚讬讬拽讗 砖讛爪讬诇诐 诪讛谞讞砖 讘讬谉 诇讬注诇 砖诇讗 讟诪讗讛 讜谞讝讚诪谞讛 砖讬讚讛 讜专诪讝 讘专"转 谞驻砖讜转 讞住讬讚讬讜 诪讬讚 专砖注讬诐 讬爪讬诇诐 讙讬诪讟专讬讗 砖讚讛 注诐 讛讻讜诇诇. 讘讬谉 注诇 谞砖诪转 专讘讬 注拽讬讘讗 砖诇讗 讬爪讗讛 讚专讱 讘讬讗讛 讗诇讗 诪谞讬爪讜爪讬 拽讚讜砖讛 砖讘专讗砖讜 讻诪讜 砖专诪讜讝 讘专"转. 诪讬讚 专砖注讬诐 住讬住专讗 讜讛谞讞砖 讬爪讬诇诐. 讗讜专 讝专讜注 讜讻讜' 住"转 专讘讬 注拽讬讘讗 讗讜专 讝专讜注 讜诇讗 讘讗 诪讘讬讗转 讙讜讬 注诇 讬砖专讗诇讬转 讞"讜 讜诪"诪 专诪讝 讚讛讜讗 讘谉 讙专讬诐 砖拽讘诇讜 转专"讜 诪爪讜转 讻住"转 砖讜诪专 谞驻砖讜转 讞住讬讚讬讜 讜注讜讚 讬砖 诇专诪讜讝 讗讜讛讘讬 讛' 砖谞讗讜 专注. 讜诪讗讬 讚讻转讬讘 讘讬谉 专讙诇讬讛 讜讻讜' 砖谞讗讜 专"转 砖讬讚讛 谞讝讚诪谞讛 讗爪诇讜 讜砖讻讘. 讙诐 讘讬谉 专讙诇讬讛 讻专注 谞驻诇 砖讻"讻 讙讬诪讟专讬讗 讘砖讬讚讛 注诐 讛讻讜诇诇 讜讚讜"拽: 
讜讚注 砖讗谞讬 讻转讘转讬 讘诪拽讜诐 讗讞专 讚讗驻砖专 讚诪"砖 讛专诪"注 讝"诇 诇讗讜 讚讜拽讗 讜讛讬讬谞讜 讚讘讜 讘驻专拽 诇讗 讛讬讜 讗爪诇讬 诪讗诪专讜转 讛专诪"注 讝"诇 讗讱 注转讛 专讗讬转讬 讚讘专讬 讛专诪"注 讝"诇 讜讻转讜讘 砖诐 讘讻转' 诪驻专砖 讚讘讘讬讗讛 讙' 讬爪讗 专讘讬 注拽讬讘讗 注"砖 讜注讬讬谉 诪"砖 诇拽诪谉 讘讙讬讟讬谉 注诇 讚祝 谞"讝 讘住"讚 讜讚讜拽: 
讜讗驻砖专 诇专诪讜讝 讘讝讛 讘诪讗诪专 讘诪讚讘专 专讘讛 驻专砖讛 讬讜"讚 讜讝"诇 讜讻砖讜讻讘 讘专讗砖 讞讘诇 讜讻砖讜讻讘 讝讛 住讬住专讗 砖讻转讜讘 讘讬谉 专讙诇讬讛 讻专注 谞驻诇 砖讻讘 讘专讗砖 讞讘诇 砖讞讘诇转讜 讬注诇 讘专讗砖讜 注诐 讛讬转讚 砖讘讗讛诇 注讻"诇 专诪讝讜 专讝"诇 讜讻砖讜讻讘 砖诇讗 砖讻讘 讗诇讗 谞专讗讛 讘注讬谞讬讜 讻砖讜讻讘 讜讝"砖 讘讬谉 专讙诇讬讛 砖谞讝讚诪谞讛 砖讬讚讛 讜讻讬 转讬诪讗 讗"讻 诪讛讬讻谉 讬爪讗 专"注 诇讝"讗 讘专讗砖 讞讘诇 砖讘专讗砖讜 讛讬讜 谞讬爪讜爪讜转 讛拽讚讜砖讜转 讜讞讘诇转讜 讬注诇 讜谞转讘专专讜 诪砖诐 讜讗诪专讜 讘诪讚专砖 诪砖诇讬 讘住讜驻讜 讚诇讗 讛专讙讛 讬注诇 诇住讬住专讗 讘讻诇讬 讝讬讬谉 诪砖讜诐 诇讗 讬讛讬讛 讻诇讬 讙讘专 注诇 讗砖讛 讜讝"砖 砖讞讘诇转讜 讬注诇 讘讬转讚 讚专讱 讞讘诇讛 诇专讜讘 拽讚讜砖转讛 讜讚讜拽 讛讬讟讘:





驻转讞 注讬谞讬诐

讗"专 讬讜讞谞谉 讝' 讘注讬诇讜转 讘注诇 讗讜转讜 专砖注 讜讻讜' 专讗讬转讬 诇讛专讘 讘讗专 砖讘注 讘转讜住驻讜转讬讜 注诇 讛讜专讬讜转 注诇 讚祝 讬讜"讚 讛讘讬讗 诪"砖 专讚"拽 讚诪"砖 讘讜讬拽专讗 专讘讛 驻' 讻"讙 砖诪讬讻讛 砖诪讬 讻讛 砖诪讬 诪注讬讚 注诇讬讛 砖诇讗 谞讙注 讘讛 讗讜转讜 专砖注 讛讜讗 诪讻讞讬砖 讝讛 讜讻转讘 注诇讬讜 砖专讬 诇讬讛 诪专讬讛 砖专讬讞拽 讚讘专讬 专' 讬讜讞谞谉 讜讻讜' 讜讗驻讬' 专"诇 讚讗诪专 砖诪讬 讻讗谉 讛讬讬谞讜 砖诪注讬讚 注诇 讻讜谞转讛 砖讛讬转讛 诇砖"砖 诇讛转讬砖 讻讞讜 注讻"讚 讜讛讗诪转 讚诇砖讜谉 砖诇讗 谞讙注 讘讛 讗讜转讜 专砖注 讛讜讗 拽砖讛 讗诇讗 砖讛专讘 讘讗专 砖讘注 诇讗 讛讘讬讗 诇砖讜谉 讝讛 注"砖 讜讻谉 讻转讘 讛专讘 讬驻"转 砖诐 讚专"诇 驻诇讬讙 注诇 专"讬 讜讗讬谉 讟注诐 诇驻专砖 诇讗 谞讙注 讚拽讗诪专 讛讻讗 诇讛谞讗转讛 砖诇讗 谞转讻讜讜谞讛 讗诇讗 诇砖"砖 注讻"讚 讙诐 诪"砖 讛专讘 讻诇讬 讬拽专 讚诪"砖 专' 讬讜讞谞谉 讛讜讗 讚谞专讗讛 讘注讬谞讬讜 讘砖讻专讜转讜 讜砖讞转 讗专爪讛 注"砖 讘讗讜专讱 讛讜讗 讚讘专 拽砖讛 讜讻诇讗 住讜讙讬讗 诪讜讻讞转 诇讛驻讱 讚讛讟讬诇 讘讛 讝讜讛诪讗 讜诪住' 讛讙诇讙讜诇讬诐 诇专讘讬谞讜 讛讗专"讬 讝爪"诇 诪砖诪注 讚讘讗 注诇讬讛 讝' 驻注诪讬诐 讻驻砖讟谉 砖诇 讚讘专讬诐. 讜讛专诪"注 讘诪讗诪专讜转 诪讗诪专 讞拽讜专 讚讬谉 讞诇拽 讛' 住讬' 讬讜"讚 讜讬"讗 讻转讘 讚谞转注讘专讛 讜诪砖诐 讬爪讗 专' 注拽讬讘讗 注砖"讘. 讜专' 讬讜讞谞谉 谞诪讬 住讘专 讚专砖转 砖诪讬 讻讛 诪注讬讚 专拽 讬讗诪专 砖诪讬 讻讛 诪注讬讚 砖诇讗 谞讛谞讬转:


讜讛讗 拽讗 诪转讛谞讬讗 讜讻讜' 讟讜讘转谉 砖诇 专砖注讬诐 讜讻讜'. 注诇 驻讬 讛讗诪讜专 讬砖 诪讬 砖驻讬专砖 讻讜谞转 讛讻转讜讘 诪讝' 爪"讝 讗讜讛讘讬 讛' 砖谞讗讜 专注 砖讜诪专 谞驻砖讜转 讞住讬讚讬讜 诪讬讚 专砖注讬诐 讬爪讬诇诐 讗讜专 讝专讜注 诇爪讚讬拽 讜诇讬砖专讬 诇讘 砖诪讞讛. 讛讻讜谞讛 讗讜讛讘讬 讛' 讻诪讜 讬注诇 砖谞讗讜 专注 砖讜谞讗讬诐 诇专砖注 讚讟讜讘转谉 专注讛 讛讬讗 诇爪讚讬拽讬诐. 讜讻讬 转讬诪讗 讗讬讱 讘讗讛 讬注诇 诇注砖讜转 讻讚讘专 讛讝讛 诇讝"讗 砖讜诪专 谞驻砖讜转 讞住讬讚讬讜 讻诇讜诪专 谞驻砖讜转 讞住讬讚讬讜 诪讬讚 专砖注讬诐 讬爪讬诇诐 讚讛谞砖诪讜转 注砖讜拽讜转 讘住讟"讗 讬爪讬诇诐 讻诪讜 讛讻讗 讘讬注诇 砖讛讬讜 讘住讬住专讗 谞砖诪讜转 注诇讬讜谞讜转 讜诇讝讛 讛讜爪专讻讛 讬注诇 诇讛讬讜转 注诪讜 诇讛讜爪讬讗 诇讗讜专 讛谞砖诪讜转 讛拽讚讜砖讜转 讗砖专 讘讜 讜讝讛讜 砖讗诪专 讗讜专 讝专讜注 诇爪讚讬拽 讜诇讬砖专讬 诇讘 砖诪讞讛 住"转 专讘讬 注拽讬讘讛 砖诪砖诐 讬爪讗 专' 注拽讬讘讛. [讜讗驻砖专 诇专诪讜讝 讻讬 专"转 砖讜诪专 谞驻砖讜转 讞住讬讚讬讜 讛讜讗 谞讞砖 专诪讝 砖讛谞讞砖 注砖拽 谞驻砖讜转 讞住讬讚讬讜 讜注讬讬谉 讘拽讜谞讟专讬住 讝讛 讘讙讟讬谉 驻' 讛谞讝讬拽讬谉 诪"砖 讘注谞讬讜转讬 注诇 讚讘专讬 讛专讘 诪讛专"诐 砖讬祝 砖驻拽驻拽 讘讝讛 砖专讘讬 注拽讬讘讗 讬爪讗 诪住讬住专讗 注"砖]:


讟讜讘转谉 砖诇 专砖注讬诐 讜讻讜' 驻讬专砖"讬 砖砖讜谞讗讬谉 讗转 讛专砖注讬诐 讜拽爪讛 谞驻砖 讛爪讚讬拽 讘讛谞讗转谉 讛诇讻讱 诇讗讜 讛谞讗讛 讛讬讗 讜专讗讬转讬 诇讛专讘 注讬讜谉 讬注拽讘 砖讻转讘 注诇 讚讘专讬 专砖"讬 讛诇诇讜 讜讝"诇 讜谞专讗讛 讚专砖"讬 诪讜讻专讞 诇讝讛 讚讗诇"讻 讗讬讱 讻讜诇诇 讜拽讗诪专 讻诇 讟讜讘转谉 讗诇讗 讜讚讗讬 讻驻专砖"讬 讗讱 诇驻"讝 拽砖讛 诪讛 诪拽砖讛 讛砖"住 讘砖诇诪讗 讛转诐 讚讬诇诪讗 诪讚讻专 砖诐 注"讗 讜讻讜' 讛讗 讛讟注诐 驻砖讜讟 讻驻专砖"讬 讜爪"注 注讻"诇:

